Rezoluciju Vijeća sigurnosti UN mora poštovati i sirijska opozicija\nBorci protiv režima Bašara al Asada\nRuski ministar inostranih poslova Sergei Lavrov poručio je u subotu da i sirijska opozicija mora poštovati Rezoluciju o uništavanju sirijskog hemijskog oružja koju je u subotu ujutro usvojilo Vijeće sigurnosti UN-a.\n"Sirijska vlada nije jedina odgovorna za primjenu ove rezolucije“, izjavio je Lavrov u Njujorku.\nVijeće sigurnosti Ujedinjenih nacija jednoglasno je usvojilo rezoluciju o Siriji, sa detaljima o međunarodnom nadzoru zemlje i uništavanju hemijskog arsenala.\n"Današnja historijska rezolucija je prva vijest nade za Siriju, nakon dosta vremena", rekao je nakon glasanja generalni sekretar UN-a, Ban Ki-moon.\n"Strane u Siriji će morati da se konstruktivno uključe u predstojeću konferenciju u Ženevi, koja će biti značajan korak ka stvaranju demokratske države i garancija ljudskih prava za sve u Siriji", rekao je Moon u svom obraćanju.\nNova mirovna konferencija u Ženevi trebala bi biti održana sredinom novembra. Sirijsku opoziciju predstavljaće jedna delegacija.\nVisoka predstavnica Evropske unije Catherine Ashton u subotu je pozdravila usvajanje Rezolucije Vijeća sigurnosti Ujedinjenih nacija o Siriji.\n"Rezolucija predstavlja veliki korak naprijed ka održivom i jedinstvenom međunarodnom odgovoru na krizu u Siriji", kazala je Ashton, te dodala kako bi ova odluka trebala utrti put za uništenje hemijskog oružja u Siriji i postaviti standard za međunarodnu zajednicu u reagovanju na prijetnje koje predstavlja oružje za masovno uništenje.\nEvropska unija je ponovila da je spremna podržati akcije predviđene Rezolucijom, kao i odlukom Izvršnog odbora Organizacije za zabranu hemijskog oružja.\n"Ne smijemo zaboraviti najvažniji cilj: okončanje nasilje i uvođenje mirne i demokratske tranzicije u Siriji", dodala je Ashton.\nOkvir za prevazilaženje političke krize\nRezolucija poziva na reakcije ukoliko inspektori odluče da Sirija nije ispunila svoje obaveze. Reakcije će ovisiti od druge rezolucije koja će se donijeti u slučaju nepoštivanja prve usvojene.\nRezolucija o hemijskom oružju u Siriji stvara okvir za prevazilaženje političke krize. Sirijska opozicija je takođe obavezna da radi sa međunarodnim stručnjacima.\nFrancuski ministar vanjskih poslova Laurent Fabius takođe je krivicu i odgovornost prebacio na sirijsku vladu.\nSirijski ambasador u UN-u Bashar Jaafari naveo je kako Rezolucija drži sve strane u Siriji jednako odgovornim za uklanjanje hemijskog oružja, uključujući i pobunjeničke snage.\nHuman Rights Watch je u subotu, međutim, kritikovao Rezoluciju Vijeća sigurnosti Ujedinjenih nacija o Siriji, jer, kako tvrde u ovoj organizaciji, nije učinjena pravda žrtvama sukoba.\n"Ova rezolucija nije osigurala pravdu za žrtve hemijskih napada", rekao je direktor HRW-a Philippe Bolopion.\nBolopian je ponovio ranije pozive HRW-a UN-u da "uputi situaciju u Siriji Međunarodnom krivičnom sudu (ICC) i usvoji ciljane sankcije protiv odgovornih za masovna ubistva".\nHRW je naglasio da svijet ne treba zaboraviti činjenicu da je velika većina smrti u sirijskom sukobu rezultat konvencionalnog, a ne hemijskog oružja.\nAsad: Siriji treba godinu dana da uništi hemijsko oružje\nBan Ki Mun: U Siriji počinjen ratni zločin\nSporazum o Siriji: Delimična pobeda za sve strane, sem za pobunjenike


Beta 22. februara 2021. 11:20\nGeneralni sekretar UN Antonio Gutereš izrazio je danas žaljenje što neke zemlje koriste pandemiju da uguše glasove neslaganja i ućutkaju medije.\n„Koristeći pandemiju kao izgovor vlasti nekih zemalja preduzele su oštre bezbednosne mere, usvojile hitne mere da uguše neslagajuće glasove, ukinu najosnovnije slobode, ućutkaju nezavisne medije i blokiraju rad nevladinih organizacija“ rekao je šef UN.\nDanas je počelo zasedanje ovog UN tela, na kome je predvidjeno virtuelno obraćanje nekoliko predsednika i premijera u segmentu na visokom nivou.\nGutereš je dodao da su branioci ljudskih prava, novinari, advokati, aktivisti i čak zdravstveni profesionalci bili na meti hapšenja, gonjenja ili mera zastrašivanja ili nadzora zbog kritikovanja mera za suzbijanje pandemije ili čak neuvodjenje mera.\nPored toga pristup vitalnim informacijama je ponekad bio blokiran dok su se dezinformacije množile, čak od strane nekih vodja, rekao je on ne navodeći imena.\n„Pandemija je neproporcionalno pogodila žene, manjine, starije, hendikepirane osobe, izbeglice, migrante i autohntono stanovništvo“, rekao je on i dodao da je ekstremno siromaštvo poraslo i da su godine napredovanja po pitanju jednakosti poništene.\nOn je takodje osudio „vakcinski nacionalizam“ i rekao da „deset zemalja dele izmedju sebe tri četvrtine doza vakcina protiv kovida-19 datih do sada“.\nGutereš je takodje osudio rasizam, diskriminaciju, ksenofobiju i transnacionalnu pretnju „bele supremacije“ i neonacističkih pokreta i terorizma sa rasnom i etničkom motivacijom.\nPozvao je da se pojača borba protiv tih pojava i deluje zajedno na svetskom nivou da se prekine ta ozbiljna i rastuča pretnja.\nSAD treba da obnove učešće u Savetu UN za ljudska prava posle dve i po godine odsustvovanje za vreme bivšeg predsednika Donalda Trampa.\nSavetu će se obratiti državni sekretar SAD Entoni Blinken, a takodje se očekuju obraćanja zapadnih ministara spoljnih poslova uključujući nemačkog ministra Haika Masa i Dominika Raba iz Britanije.


Sastanak na žici u Velenju | Kolubarske\nKoncert Sastanak na žici u Velenju (foto: www.muzika.edu.rs)\nValjevska muzička škola i ove godine je nastavila uspešnu saradnju sa MŠ "Fran Korun Koželjski" iz Velenja, započetu pre četiri godine. Učenici i profesori odseka gitare MŠ "Živorad Grbić" boravili su u Velenju gde su predstavili svoj grad i izveli zajednički koncert sa najtalentovanijim gitaristima velenjske muzičke škole.\nValjevsku muziku na koncertu u Velenju, izveli su talentovani mladi gitaristi, dobitnici brojnih prizananja na republičkim i međunarodnim takmičenjima: Dušan Žunjić, Maja Živković, Anđelka Dragić, Nikolina Mirković, Anđela Mišić, Tina Stanković i Milica Lukić. Oni su uz mentorstvo svojih profesora Dragana Nikolića, Luke Jezdića i Miloša Popovića izveli najatraktivnije solo kompozicije gitarističke literature, nastupili u zajedničkom orkestru gitara sa učenicima velenjske muzičke škole pod dirgentskom palicom prof. Monike Krajnc Štih i dokazali da je valjevska škola gitare jedna od najjačih u regionu.\n- Koncertna gostovanja naših učenika uvek su posebno važna i voljena u našoj školi. To je prilika da se oprobaju na drugim koncertnim scenama, provere nivo svoje izvođačke zrelosti ali pre svega, u jednom kreativnom i kvalitetnom svetlu, predstave Valjevo. Ponosni smo na to što MŠ "Živorad Grbić" ima potencijal koji nam omogućava da svake godine nastupimo sa ovakvim programima sa novom grupom dece i što se broj talentovanih i vrednih učenika vremenom ne smanjuje već naprotiv, raste. Saradnja sa muzičkom školom iz Velenja je značajna, jer kroz zajedničke projekte sa ovom školom, naši učenici upoznaju novu zemlju, drugačiji sistem školovanja i jednu, donekle, različitu kulturu od naše. Sve su to faktori koji unapređuju njihovo obrazovanje i odnos prema svetu u kojem rastu. Ono što nas uvek usreći i učini ponosnima jeste činjenica da prijateljstvo između dve muzičke škole bude snažno podržano i pozdravljeno od zvaničnika opštine Velenje. Ovog puta za našu ekipu priređen je srdačan prijem u gradskoj kući, a od zamenice gradonačelnika Velenja Darinke Mravljak dobili smo informacije o politici ovog mesta kada su u pitanju obrazovanje, kultura i podrška talenotvanim učenicima. Sve su ovo činjenice koje govore da na realiciji Velenje – Valjevo, postoji jedna snažna prijateljska veza koja će zahvaljujući kulturnoj i obrazovnoj saradnji naših škola, vremenom, svakako dobijati na kvalitetu - kaže direktorka škole mr Suzana Radovanović Perić.\nPrijem kod zamenice gradonačelnika Velenja (Foto: www.muzika.edu.rs)\nNovi program saradnje MŠ "Živorad Grbić" i MŠ "Fran Korun Koželjski" zakazan je za kraj 2020. godine i biće realizovan u Valjevu na sceni valjevske muzičke škole.\nPredmet vraćen Višem sudu na ponovno odlučivanje Pre 18 sati 43 minuta\nPodaci Zavoda za javno zdravlje Pre 12 sati 27 minuta\nVučić počasni građanin Valjeva Pre 16 sati 30 minuta


Promocija knjige u Pozorištu – Kruševac PRESS\nAutor Redakcija\t Objavljeno 25.05.2016. 0\nKruševački gradski odbor Udruženja Kraljevina Srbija poziva Kruševljane na promociju knjige “Srbija u Prvom svetskom ratu – hronologija dešavanja” autora Andrije Šošića. Promocija treba da bude održana u maloj sali Kruševačkog pozorišta u petak 27.maja sa početkom u 18.00 časova.\nU knjizi autor na razumljiv način hronološki ređa događaje u Srbiji za vreme Prvog svetskog rata. U godinama kada obeležavamo stogodišnjicu Velikog rata, ovo delo predstavlja pokušaj doprinosa da se ljudi i događaji iz tog istorijskog perioda približe današnjim naraštajima.\nknjigapromocijaSrbija u Prvom svetskom ratu - hronologija dešavanja


Govoreći o lokacijama koje će biti prezentirane, navela je da je kroz projekat i prioritetne oblasti u okviru kulturnog turizma, a vodeći se definisanim kriterijumima i u saradnji sa relevantnim institucijama, identifikovano više lokacija\nBosna i Hercegovina, Albanija, Crna Gora, Kosovo, Sjeverna Makedonija i Srbija učestvuju u projektu turističkog povezivanja zemalja zapadnog Balkana i zajedničke promocije ove regije, koji provodi Vijeće za regionalnu saradnju (RCC), a finansira Evropska unija.\nEkspertica za kulturni turizam Projekta za razvoj i promociju turizma Vijeća za regionalnu saradnju (RCC) Milena Filipović u razgovoru za Fenu istakla je da je regionalni projekat za razvoj i promociju turizma usmjeren na poboljšanje kvaliteta turističke ponude regiona kroz kreiranje zajedničkih ponuda turističkog proizvoda na teritoriji zapadnog Balkana i to prevashodno iz oblasti kulturnog i avanturističkog turizma.\n-Cilj je da se ponuda diversifikuje, privuče veći broj turista iz regiona, ali i izvan njega da posjete region, da u njemu duže borave i opet mu se vrate. Sve to bi onda doprinijelo otvaranju novih radnih mjesta u lokalnim zajednicama i podstaklo ekonomski razvoj uopšte – kaže Filipović.\nIstakla je da je fokus projekta na prezentaciji i adekvatnoj valorizaciji bogatstva i raznovrsnosti i kulturne i prirodne baštine kojima se područje zapadnog Balkana zaista može pohvaliti i koja predstavlja značajan razvojni resurs.\nU tu svrhu, RCC sa partnerima u regionu radi na ublažavanju barijera za bolji razvoj turističke industrije, kao i na pojednostavljivanju administrativnih procedura, a kroz forme bespovratne pomoći u vidu grantova podržavaju manje infrastrukturne projekte kako bi se pospješio razvoj regionalnih turističkih proizvoda.\n-Osnovna vrijednost ovog projekta jeste upravo ova njegova sveobuhvatnost, jer povezuje turističku ponudu iz cijelog regiona i to kroz saradnju zainteresovanih strana na svim nivoima – javnom, civilnom i privatnom – koji zajedno rade da promjene imidž ovog regiona i pokažu šta imaju da ponude – svo kulturno i prirodno bogatstvo, što doprinosi njegovom potencijalu za održivi razvoj – kazala je.\nKulturni turizam, istakla je Filipović, igra vodeću ulogu u stvaranju novih društveno-ekonomskih prilika za razvoj turizma i jedan je od najbrže rastućih turističkih trendova u svijetu. Osim što obogaćuju iskustvo posjetilaca, kulturni turizam podstiče turističku razmjenu, snaži kulturni identitet destinacija i podstiče bliže veze između gostiju i domaćih zajednica.\n-U ovom projektu vodili smo se time da sve ekonomije budu ravnomjereno zastupljene kroz kreiranje tema i itinerera koje bi ih povezivale. Tako su nastale tri prioritetne oblasti kulturnog turizma u ovom projektu koje obuhvataju izuzetno raznovrsnu tipologiju kulturne baštine, od arheoloških lokaliteta, preko objekata nastalih u periodu Osmanske imperije, Austrougarskog carstva, vjerskog nasljeđa, urbanih cjelina, spomeničke arhitekture, itd – kazala je.\nFilipović navodi da su tri prioritetne teme u okviru kojih se realizuju raznovrsne aktivnosti. To su: Put rimskih arheoloških lokaliteta Ilirikum (Illyricum Trail), koji obuhvata arheološko nasljeđe rimskog perioda od I do IV vijeka n.e., a koji predstavlja zasebni dio evropske rute Put rimskih careva i dunavski put vina (ovo je sertifikovana ruta Vijeća Evrope). Na ruti Ilirikum nalazi se osam arheoloških lokaliteta iz Bosne i Hercegovine, Crne Gore, Albanije i Sjeverne Makedonije. Ilirikum je geografski pojam koji su Rimljani koristili krajem I vijeka prije nove ere i početkom I vijeka nove ere kako bi opisali novu balkansku teritoriju koju su osvojili da pripoje Rimskom carstvu. Obuhvatao je zemlje koje su se protezale od zapadne granice moderne Grčke do Alpa na zapadu i od rijeke Dunava na sjeveru do Jadranskog mora.\n-Druga tema je Put balkanskih spomenika (Balkan Monumental Trail) koja se odnosi na spomenike Drugog svjetskog rata, prevashodno na futurističke spomenike koji posjeduju izuzetnu simboličku i umjetničku vrijednost. Ova monumentalna baština izrazit je i jedinstven evropski resurs u načinu na koji komunicira univerzalne ideje o antifašističkoj istoriji ovog regiona. Iako su ovi ambiciozni arhitektonski i umjetnički sofisticirani spomenici često bili marginalizovani kao turistički resursi, zanimanje za njih širom svijeta izuzetno raste u posljednjih nekoliko godina. Oni su zaista specifičnost zapadnog Balkana i kao takvi zaslužuju da budu valorizovani na adekvatan način – dodala je Filipović.\nTreća tema je, kaže, zapadni Balkan raskršće civilizacija (Western Balkans Crossroads of Civilisations), kao zajednički regionalni identitet ovog područja.\n-Glavni cilj ovog regionalnog identiteta je trostruk: promocija bogate i raznolike kulturne baštine ovog područja, repozicioniranje regiona na međunarodnom tržištu, i podrška razvoju visokokvalitetnih usluga, proizvoda i osnovne turističke infrastrukture na identifikovanim destinacijama. Ukupno 40 lokaliteta je identifikovano kao početne tačke raskršća civilizacija. Glavni proizvodi su regionalni kulturni itinereri koji će posjetiocima pružiti visok kvalitet i autentično kulturno iskustvo kroz pripovjedanje (storytelling) – navela je Filipović.\nGovoreći o posljedicama pandemije COVID -19 na ovaj projekat, istakla je da se nažalost pandemija u velikoj mjeri odrazila ne samo na ovaj projekat, već na ukupni sektor turizma u regionu i svijetu.\n-Da bismo sagledali posljedice pandemije nakon njenog izbijanja proveli smo istraživanje među privatnim sektorom, turističkim agencijama i turoperatorima, i brojke su zaista zabrinjavajuće. Istraživanje je pokazalo da je pandemija zahvatila i snažno pogodila cijeli sektor jer je 78 posto ispitanika izvijestilo već u aprilu ove godine o visokom uticaju na dohodak koji je planiran za 2020. godinu, uz nešto manji uticaj na agencije koje se bave avanturističkim programima. Slična je situacija i sa otkazivanjima gdje je preko 70 posto ispitanika izvijestilo da je između 50 posto i 100 posto planiranih putovanja već otkazano – kazala je Filipović.\nTakođer, dodaje kako agencije smanjuju broj zaposlenih (42 posto), dok su neke smanjile plate na minimalac, a 41 posto je prijavilo da ima resursa da preživi najviše tri meseca. Od aprila ove godine, upozorava Filipović, cjelokupna situacija u sektoru je postala još složenija, jer restrikcije u kretanju koje su još uvijek na snazi, kao i svepostojeće prisustvo virusa snažno utiču na mogućnosti izvođenja turističkih aktivnosti.\nPreostali period implementacije će, smatra, zasigurno pretrpjeti modifikacije zbog nastale situacije tako da se prilagodi, koliko je to moguće, trenutnim potrebama. Mnoge aktivnosti će biti bazirane na digitalnim rješenjima.\n-Ovdje bih se osvrnula na nedavno završeni Balkathon, prvo regionalno online takmičenje na zapadnom Balkanu iz oblasti inovativnih digitalnih rješenja, koje je organizovalo Vijeće za regionalnu saradnju, a finansirala Evropska unija. Pametni turizam bio je jedna od kategorija ovog takmičenja i bilo nam je izuzetno drago što smo vidjeli da ima mnogo pametnih rješenja koja mogu da pomognu regionalnom sektoru turizma da prevaziđe ova teška vremena pandemije. Pobjednička ideja ponudila nam je u potpunosti novu perspektivu turizma, proširenu stvarnost, koja s obzirom na ograničene turističke aktivnosti, koje su uglavnom usmjerene na domaće destinacije, i ograničenja putovanja zbog pandemije, koja su još uvijek na snazi, može biti alternativno rješenje za promociju regionalne turističke ponude. Jedva čekamo da vidimo ovu ideju u potpunosti razrađenu tako da obuhvata cijeli region. Ovo, naprimjer, može biti način na koji ćemo prilagođavati naše aktivnosti ovakvim nezapamćenim situacijama – kazala je.\nFilipović je navela da je Vijeće za regionalnu saradnju, uz finansijsku podrsku EU, pobjednike u sve tri kategorije nagradilo sa po 10.000 eura, da razviju dalje svoju ideju do praktične primjene.\n-Upravo je takmičar iz BiH osvojio prvu nagradu u kategoriji ‘pametnog turizma’. To je Miron Lukač koji je u ime tima Portal World, osmislio rješenje za proširenu stvarnost koje svojim korisnicima omogućava da dožive lokalitet koji posjećuju putem sadržaja koji se preklapa sa njihovom okolinom – dodala je Filipović.\nSmatra da je BiH izuzetno zanimljiva zemlja za još veći razvoj kulturnog turizma, jer njega u izvjesnoj mjeri ima, mada je fokusiran na određene centre, Sarajevo, Mostar, Blagaj, Trebinje.\n-Raznovrsnost kulture kojom BiH obiluje je čini zaista specifičnim područjem što u kombinaciji sa prirodnim ljepotama nudi jedinstveno iskustvo koje treba oblikovati u proizvod tako da pokrije cijelu teritoriju – podvlači Filipović.\nGovoreći o lokacijama koje će biti prezentirane, navela je da je kroz projekat i prioritetne oblasti u okviru kulturnog turizma, a vodeći se definisanim kriterijumima i u saradnji sa relevantnim institucijama, identifikovano više lokacija.\n-U Ilirikumu to je Mogorjelo kod Čapljine, u spomeničkoj ruti BiH ima najveći broj spomenika među kojima su Tjentište na Sutjesci, Kozara kod Prijedora, Partizansko groblje u Mostaru i spomenik u Novom Travniku sjajnog Bogdana Bogdanovića, Vraca i Vogošća u Sarajevu, Muzej bitke na Neretvi u Jablanici, Muzej AVNOJ-a u Jajcu, spomenici u Zenici i Banja Luci. Tu se radi o zaista remek djelima spomeničke arhitekture koje želimo da predstavimo posjetiocima bilo da žele da se upoznaju bliže sa umjetnošću i arhitekturom ili pak istorijom ovog područja. Lokacije predložene u okviru programa Zapadni Balkan raskršće civilizacija su Sarajevo, Jajce, Mostar, Travnik, Stolac, Višegrad. Kao ilustracija, upravo se završava projekat Stolac raskršće civilizacija koji realizujemo u saradnji sa Fondacijom Mak Dizdar i koji je zaista na jedan lijep edukativan način predstavio kulturnu baštinu Stoca i okoline krerajući kulturno-turističku rutu koja vas vodi kroz najatraktivnije lokacije i predivnu prirodu – navela je.\nProjekat se završava sredinom naredne godine i vjeruje se da će većina aktivnosti biti nastavljena kroz rad organizacija sa kojima je razvijena saradnja i koje se inače bave kulturnim i aktivnim turizmom.\n-Vijeće za regionalnu saradnju će takođe nastaviti da se bavi turizmom kroz aktivnosti koje će se dijelom naslanjati na rezultate onih koje smo već realizovali, ali to još ostaje da se definiše. Projekat je u svakom slučaju doprinio raznolikosti turističke ponude u regionu, pokrenuo nove proizvode prije svega u oblasti kulturnog i avanturističkog turizma i promovisao region na međunarodnom tržištu – istakla je ekspertica za kulturni turizam Projekta za razvoj i promociju turizma Vijeća za regionalnu saradnju (RCC) Milena Filipović.


Program podrške za unapređenje konkurentnosti | Energetski portal Srbije\nProjekat konkurentne poljoprivrede Srbije (Serbia Competitive Agriculture Project) realizuje Ministartvo poljoprivrede, šumarstva i vodoprivrede u saradnji sa Svetskom bankom, a trajanje projekta je od 2020. do 2024. godine.\nProjekat je koncipiran u tri komponente:\nPrva komponenta je fokusirana na unapređenju produktivnosti i pospešivanju preduzetničkog duha na porodičnim gazdinstvima, kooperacijama, zadrugama, udruženjima i mikro, malim i srednjim preduzećima kroz finansijsku podršku i razvoj kapaciteta savetodavnih službi, biznis i finansijskog planiranja i poslednje, ne i najmanje bitno, pristup tržištu čime bi se sektor razvijao i rastao.\nTreća komponenta je usmerena na uspostavljanje menadžment tima koji će biti zadužen za implementaciju samog projekta. U strukturnom prikazu, projekat se sastoji od komponenti, podkomponenti i aktivnosti.\nIzvor: Ministarstvo poljoprivrede,šumarstva i vodoprivrede


Maloletni Albanci negirali krivicu\n17:40, 04.02.2016, U Osnovnom sudu u Kosovskoj Mitrovici za danas je završeno saslušanje dva svedoka optužbe u slučaju protiv šestorice maloletnih Albanaca koji su na mostu u severnom delu grada 9. aprila 2015. godine noževima napali trojicu srpskih mladića i tom prilikom maloletnom Nikoli Saveljiću naneli teške povrede opasne po život.\nArhiva koja može da dovede do komandne odgovornosti\n16:30, 04.02.2016, Poslanik SNS i predsednik skupštinskog Odbora za KIM Milovan Drecun izjavio je da se počinje sa formiranjem arhive koja bi mogla da dovede do komandne odgovornosti za počinjene zločine na Kosovu i Metohiji.\nČadež: Pohvaljen dijalog privrednih komora Srbije i Kosova\n16:13, 04.02.2016, Evropski parlament, u Rezoluciji o napretku Srbije u procesu evropskih integracija, pohvalio je međukomorski dijalog koji vode Privredna komora Srbije (PKS) i Privredna komora Kosova, saopštila je PKS.\nVečeras se otvara izložba radova sa kolonije "Jesen u Gračanici"\n15:48, 04.02.2016, Uz podršku Kancelarije za Kosovo i Metohiju, večeras će u Domu kulture u Gračanici biti otvorena izložba radova sa likovne kolonije „Jesen u Gračanici“ koja je održana prošle jeseni, saopštio je gračanički Dom kulture.\n14:19, 04.02.2016, Iako je pitanje slobode kretanja jedno od osnovnih ljudskih prava, u slučaju Kosova i Bosne i Hercegovine ono se više postavlja kao političko pitanje. Učesnici diskusije koja je održana danas u Hotelu "Ulpiana" u Gračanici smatraju da BiH sprovodi najoštriji vizni režim prema Kosovu.\nÐurić i Simić razgovarali o političkim izazovima na KiM\n13:50, 04.02.2016, Direktor Kancelarije za Kosovo i Metohiju Marko Ðurić razgovarao je danas u Beogradu sa predsednikom Srpske liste Slavkom Simićem o pobojšanju političkog, bezbednosnog i ekonomskog položaja srpskog naroda na KiM, kao i zauzimanju jasnog stava o predstojećim političkim izazovima.\nNastavljeno sudjenje šestorici albanskih maloletnika\n13:35, 04.02.2016, Sudjenje šestorici albanskih maloletnika optuženih za teško ubistvo u pokušaju 9. aprila 2015. godine u Kosovskoj Mitrovici, kada su na mostu u severnom delu grada noževima napali trojicu srpskih mladića i tom prilikom maloletnom Nikoli Saveljiću naneli teške povrede opasne po život, nastavljeno je danas u Osnovnom sudu u Kosovskoj Mitrovici.\n12:35, 04.02.2016, Evropski parlament usvojio je danas Rezoluciju o Kosovu sa 403 glasa za, 130 protiv i 104 uzdrzanih.U Rezoluciji, koju je pripremila izvestilac za Kosovo Ulrike Lunaček, se izražava zabrinutost zbog visokog nivoa korupcije i organizovanog kriminala na Kosovu i poziva da se izradi statut ZSO.\nMilanović: Ima dovoljno medicinskog i sanitetskog materijala\n11:55, 04.02.2016, Poslednjih godina zdravstveni sistem na centralnom Kosovu funkcionisao je u prilično teškim uslovima, s obzirom na to da je bilo dana kada se morao kupovati i špric za injekciju. Danas, Dom zdravlja u Gračanici i Hitna služba u Lapljem Selu funkcionišu bez ikakvih problema, rekao je za program Radio Gračanice direktor DZ Dejan Milanović.\nImeri: Štetni sporazumi\n11:10, 04.02.2016, Lider kosovskog opozicionog pokreta Samoopredeljenje Visar Imeri ocenio je da su sporazumi koje je Priština zaključila sa Beogradom štetni za Kosovo, piše danas Epoka e Re.\nOpozicija na Kosovu poziva Jahjagu da raspiše izbore\n10:56, 04.02.2016, Tri albanske opozicione stranke na Kosovu, zatražile su od kosovske predsednice da raspiše vanredne parlamentrane izbore i time okonča višemesečnu političku krizu, u odnosima vlasti i opozicije.\nEkstremizam pod kontrolom\n10:20, 04.02.2016, Ministar unutrašnjih poslova Skender Hiseni tvrdi da je Kosovo među malobrojnim državama koje su identifikovale sve svoje građane koji se bore u Siriji, piše danas prištinski dnevnik Koha Ditore.\nTači o navodnim pretnjama IS iz 2014.\n10:19, 04.02.2016, Kandidat za kosovskog predsednika Hašim Tači obelodanio je danas da je, dok je bio premijer Kosova 2014, navodno primio pretnje smrću od lidera ekstremističke organizacije Islamska država (IS) Abu Bark al Bagdadija zbog njegovog protivljenja ovoj ekstremističkoj organizaciji, javio je AFP.\nSrbi neće nasedati na pokušaje razbijanja jedinstva na KiM\n15:14, 03.02.2016, "Svako ko je spreman da se na bilo koji način pridruži inicijativi za oslobađanje Olivera Ivanovića od političkog progona i da pruži doprinos raskrinkavanju podlih namera onih koji su osudili nevinog čoveka je dobrodošao", rekao je zamenik direktora Kancelarije za Kosovo i Metohiju Dušan Kozarev komentarišući izjavu Džeralda Galučija u kojoj on kaže da je "nezamislivo da je Oliver Ivanović naređivao da se neko ubije ili da je učestvovao u bilo kakvim akcijama te vrste."\n14:40, 03.02.2016, Pokrajinski ministar unutrašnjih poslova Skender Hiseni navodi da su identifikovani svi oni koji su poginuli u ratu u Siriji ili su iz te zemlje vraćeni na Kosovo.\nOdbojkaši Mitrovice u petak dočekuju Jedinstvo iz Stare Pazove\n14:33, 03.02.2016, Odbojkaši Kosovske Mitrovice igraju u petak, 5.februara utakmicu 14.kola Prve lige Srbije protiv prvoplasiranog Jedinstva iz Stare Pazove.\nZa pokušaj ubistva srpskog mladića Albancu 5 meseci zatvora\n13:42, 03.02.2016, Kosovskom Alabncu A.A. iz sela Balance u opštini Klokot, koji je 5. septembra 2015. nožem izbo Miloša Stevića iz Klokota, izrečena je kazna zatvora od pet meseci.\nKM: U petak predstavljanje postdiplomskog stipendijskog programa\n13:00, 03.02.2016, U Kosovskoj Mitrovici u petak će biti održana informativna sesija na kojoj će biti predstavljeni detalji vezani za proceduru aplikacija i programom postdiplomskog stipendijskog programa za Kosovo „Young Cell Scheme“. Program se odnosi na postiplomske studije u oblasti prava, javne administracije i ekonomije.\nKozarev i Nikaj o ekonomskim aspektima dijaloga\n12:28, 03.02.2016, Gosti emisije "Sporazum" koja se emituje večeras na TV Mreži, RTV Kim i na Kosma mreži su zamenik direktora Kancelarije za Kosovo i Metohiju Vlade Srbije Dušan Kozarev i profesor Univerziteta u Prištini i bivši ministar trgovine i industrije na Kosovu Bernard Nikaj.\nGaluči:Nezamislivo da je Ivanović učestvovao u zločinima\n11:44, 03.02.2016, Bivši američki diplomata i predstavnik UN na Kosovu i Metohiji Džerald Galuči izjavio je da je "nezamislivo da je Oliver Ivanović naređivao da se neko ubije ili da je učestvovao u bilo kakvim akcijama te vrste."\nSamoopredljenje: Srbija uspela da uključi svoje amandmane\n11:11, 03.02.2016, Srbija nastavlja da sprečava ulazak Kosova u međunarodne institucije a u Savetu Evrope je uspela da uključi svoje "problematične amandmane" u rezoluciju o Kosovu, ocenili su danas poslanici Samoopredeljenja u kosovskoj skupštini Aida Derguti i Glauk Konjufca.\n11:09, 03.02.2016, Postoji inicijativa da EU posreduje u rešavanju aktuelne političke krize na Kosovu, izjavio je Iljir Deda, poslanik pokreta Samoopredeljenje u kosovskoj skupštini, a prenosi prištinski "Zeri".\n11:02, 03.02.2016, Udruženje agencija za regionalni razvoj (AARR) je pokrenulo grant šemu za razvoj privatnog sektora, koju finansira EU a koja ima za cilj da ponudi podršku ekonomsko održivim preduzećima i otvaranje novih radnih mesta.\nSimić: Srbi mogu da predlože svog kandidata za predsednika\n10:58, 03.02.2016, Predsednik Srpske liste Slavko Simić kaže za RTV Kim da Srbi imaju opravdane sumnje kada je u pitanju izbor Hašima Tačija za predsednika. Zato bi, smatra on, predstavnici srpske zajednice mogli da predlože svog kandidata.\nKoha: SAD i Brisel znaju ko su kandidati za predsednika\n10:54, 03.02.2016, Vašington i Brisel znaju ko su kandidati za kosovskog predsednika, ali ih oni ne podržavaju, već samo potvrđuju blisku saradnju i daju podršku regularnom izboru, piše prištinska Koha ditore.\n« 1 ... 510 511 512 513 514 515 516 517 518 ... 770 »


29.08.2014 u 19:05\nNjUJORK – Srpska teniserka Jelena Janković plasirala se u osminu finala Otvorenog prvenstva SAD savladavši danas u šesnaestini finala Šveđanku Johanu Larson u dva seta - 6:1, 6:0. Jankovićeva je superiornom igrom deklasirala protivnicu, potvrdila sjajnu formu i najavila visoke domete na poslednjem gren slemu sezone. Duel između 10. i 96. teniserke sveta protekao je u neravnopravnoj borbi, jer je...\n27.08.2014 u 22:34\nBez milosti za Pironkovu\nNjUJORK – Srpska teniserka Jelena Janković plasirala se u šesnaestinu finala Otvorenog prvenstva SAD savladavši u 2. kolu Bugarku Cvetanu Pironkovu u dva seta - 7:5, 6:4. Jankovićeva sigurnim korakom nastavlja put ka završnici poslednjeg gren slema sezone. Nakon što je u srpskom derbiju nadigrala Bojanu Jovanovski, večeras nije imala previše problema ni u duelu sa Pironkovom postigavši šestu...\n25.08.2014 u 21:56\nJanković u srpskom derbiju bolja od Jovanovski\nNjUJORK – Srpska teniserka Jelena Janković pobedom je startovala na Otvorenom prvenstvu SAD u Njujorku savladavši zemljakinju Bojanu Jovanovski u dva seta - 6:2, 6:3. Jankovićeva je opravdala ulogu favorita i lako došla do pobede kojom je najavila najviše ambicije na poslednjem gren slemu sezone. Uspeh protiv Jovanovski najavila je već na početku duela, kada je sa dva brejka povela sa 3:0 i...\n15.08.2014 u 20:56\nJanković poražena u četvrtfinalu od Serene Vilijams\nSINSINATI – Srpska teniserka Jelena Janković nije uspela da se plasira u polufinale WTA turnira premijer serije u Sinsinatiju posto je večeras u četvrtfinalu izgubila od svetskog broja jedan, Amerikanke Serene Vilijams, sa 2:0 u setovima - 6:1, 6:3. Jankovićeva nije igrala na uobičajenom nivou, pa je bila bez ikakvih šansi za iznenađenje protiv favorizovane, izuzetno raspoložene protivnice....\n08.08.2014 u 09:57\nJankovićeva eliminisana sa Rodžers kupa\nMONTREAL – Srpska teniserka Jelena Janković nije uspela da se plasira u četvrtfinale Rodžers kupa u Montrealu, pošto je izgubila od 51. teniserke sveta, Amerikanke Koko Vandevege sa 1:2 u setovima (6:7, 6:2, 5:7). Vandevege je tako pobedila i drugu srpsku teniserku na Rodžers kupu, pošto je u prošlom kolu, takođe posle tri seta, bila bolja od Ane Ivanović. Amerikanka će u četvrtfinalu igrati...\n04.06.2014 u 11:58\nJelena Janković: Cilj mi je „Top 5”\nBEOGRAD – Najbolja srpska teniserka Jelena Janković izjavila je da joj je cilj da do kraja sezone ostvari plasman među pet najboljih igračica sveta. „Biću još nekoliko dana u Beogradu na oporavku od povrede butnog mišića. Planiram potom da učestvujem na turnirima na travi, završno sa Vimbldonom”, rekla je Tanjugu prvi reket Srbije. Bivša prva teniserka sveta naglasila je da ne očekuje previše na...\n02.06.2014 u 16:00\nJoš jedna propuštena prilika. Jelena Janković i sama priznaje da se ove godine nadala velikom uspehu na Rolan Garosu, ali moraće još da čeka. U osmini finala je eliminisana od Italijanke Sare Erani, 11. na svetu, sa 7:6 (7:5), 6:2...\n31.05.2014 u 15:29\nSamo Halep ispred Jankovićeve\nPARIZ – Najbolja srpska teniserka Jelena Janković plasirala se u osminu finala Rolan Garosa, pošto je danas ekspresno savladala Rumunku Soranu Kirsteu sa 6:1, 6:2. Prvi reket Srbije je prosto pregazila Kirsteu u pohodu na mesto među 16 najboljih na Otvorenom prvenstvu Francuske. Prvi set je bio prava demonstracija teniske snage Jankovićeve, koja je početkom drugog samo na kratko prepustila...\n17.05.2014 u 14:25\nRIM – Srpska teniserka Jelena Janković nije uspela da se plasira u finale WTA turnira u Rimu, pošto je danas u prvom polufinalu izgubila od Italijanke Sare Erani sa 6:3, 7:5. Prvi reket Srbije je u oba seta vodila, ali nije imala snage da zadrži kontrolu u meču i na kraju je izgubila posle jednog sata i 45 minuta igre. Janković je prva napravila brejk u trećem gemu (2:1), ali je Erani energično...\n15.05.2014 u 18:44\nJanković pobedila Penetu za četvrtfinale Rima\nRIM – Srpska teniserka Jelena Janković plasirala se u četvrtfinale VTA turnira premijer serije u Rimu pošto je u osmini finala savladala Italijanku Flaviju Penetu sa 2:0 u setovima - 6:2, 6:3...


Bjelica solidan, Pokuševski 3 poena, Durent i Harden prejaki za Reptorse - BIGportal.ba\nBjelica solidan, Pokuševski 3 poena, Durent i Harden prejaki za Reptorse\nKošarkaši Golden Stejt Voriorsa su rezultatom 120:107 pobedili Hjuston Roketse, dok su Oklahoma Siti Tanderi bili bolji San Antonio Sparsa sa 99:94.\nVoriorsi su ove sezone najbolja ekipa Zapadne konferencije i do sada su ostvarili osam pobeda uz samo jedan poraz.\nPoslednja u nizu došla je nad nejakim Hjuston Roketsima, a Nemanja Bjelica je tu utakmicu završio sa 9 poena, 2 skoka, 2 asistencije i po 1 ukradenom i izgubljenom loptom.\nVoriorsi su bili favoriti pred početak ove utakmice i to su uspeli da dokažu i na terenu, rutinskom pobedom u svojom “Čejs Centru” rezultatom 120:107, predvođeni Džordanom Pulom.\nOn je meč završio sa 25 poena, dok je prva zvezda Stef Kari postigao 20 uz 3 ukradene lopte. Na drugoj strani je Tejt bio najistaknutiji sa 21 poenom, Tajs je ubacio 14, a Alperen Šengun 12.\nOklahoma je napravila malo iznenađenje pobedivši San Antonio Sparse u “Česapik Areni” rezultatom 99:94.\nSvoj doprinos je imao i mladi srpski košarkaš Aleksej Pokuševski, koji je za 18 minuta imao učinak od 3 poena uz 5 skokova, ali je najviše poena ubacio Majk Muskala – 20, dok je 14 poena, 8 skokova i 9 asistencija zabeležio Šej Gildžes Aleksander.\nNa drugoj strani, 22 poena je imao Keldon Džonson, Loni Voker 15, a Dru Jubenks 14 i 11 skokova.\nSparsi su bili bolji rival na startu i prvi kvartal dobili sa 28:14, ali ih je skupo koštala loša treća deonica u kojoj su primili čak 34 poena, a postigli 20 manje i u tesnoj završnici Oklahoma je slavila 99:94.\nBruklin Netsi su rezultatom 116:103 pobedili Toronto Reptorse u nedelju uveče.\nToronto Reptorsi u svojoj “Skotijabank Areni” poraženi su od Bruklin Netsa, nakon maestralne partije Kevina “KD” Durenta u kojoj je postigao 31 poen uz po 7 skokova i asistencija.\nOdličan je bio i Džejms Harden koji je bio na ivici tripl-dabla sa 28 poena, 10 skokova i 8 asistencija, ali i lošim procentom šuta za tri poena, dok je iz igre bio na 7 od 16.\nOvo je sedma pobeda Netsa u sezoni, dok su Reptorsi nakon poraza od divizijskog rivala na skoru 6 pobeda i 4 poraza.\nNjih je predvodio Fred Vanvlit sa 21 postignutim poenom i uz to je imao 3 skoka i 8 asistencija, dok ga je ispratio Ou Dži Anunobi sa 16, a Paskal Sijakam je u povratničkoj partiji imao 15 poena.\nŠto se tiče same utakmice, Durent je odlično otvorio već u prvoj četvrtini kada je postigao 12 poena, dok se Harden tada generalno mučio, a Sijakam pokazao da neće tek tako dozvoliti Netsima da se odlepe, ipak 29:26 je bilo dovoljno za osmeh crno-belog tima.\nDrugi kvartal je pripao domaćem timu, oni su 34:24 dobili taj deo meča i uspeli da na poluvreme odu sa 60:53, da bi se Durent i Harden “razgoropadili” u drugom poluvremenu i potpuno ih potukli.\nNa kraju su bez problema slavili rezultatom 116:103.\nKlivlend Kavalirsi su rezultatom 126:109 pobedili Njujork Nikse, dok je Orlando Medžik ostvario trijumf rezultatom 107:100 nad Jutom Džez.\nKavalirsi slave Rikija Rubija – španski plejmejker je “zapalio” Medison Skver Garden sa 37 poena, 3 skoka i 10 asistencija, a Kavsi su pobedili Nikse sa 126:109.\nUtakmica je uglavnom bila napeta i neizvesna, a pitanje pobednika rešeno je u trećoj četvrtini, koju je Rubio otvorio sa tri vezane trojke i u jednom momentu šutirao 8/8 za 3…\nKošarkaši Orlando Medžika su na krilima sjajnog Kola Entonija koji je ubacio 33 poena uspeli da pobede Jutu Džez na Floridi.\nMilvoki Baksi su upisali novi poraz u okrnjenom sastavu, a ovoga puta su od njih bolji bili Vašington Vizardsi i to rezultatom 101:94 u čuvenom “Kapitalu”.\nBaksima nije pomogla ni “brutalna” partija Janisa Adetokumba koji je opet bio na MVP nivou sa 29 poena i 18 skokova i uz to imao 5 asistencija, 3 ukradene lopte, 1 blokadu i 1 izgubljenu.\nNisu Vizardsi baš kontrolisal meč od prvog do poslednjeg minuta, bilo je dosta oscilacija u igri, dosta preokreta iako su Vizardsi utakmicu otvorili nemilosrdnom serijom 12:0 i već tada je bilo jasno da će se Baksi teško vratiti u meč.\nJanis je igrao sjajno i zbog toga uspeo da pomogne gostima da na poluvremenu vode sa 52:49, da bi potom Bredli Bil i Montrez Herel dirigovali napadom koji postiže 33 poena za četvrtinu i sa dvocifrenom razlikom se ulazi u finalnu deonicu kojom dolaze do pobede rezultatom 101:94.\nNajefikasniji je bio upravo Bredli Bil sa 30 poena, Kuzma je imao 15 uz 10 skokova, Herel 15 uz 4 skoka, a Danijel Gaford 11. Deni Avdija je meč završio sa 3 poena uz 9 skokova i 4 asistencije.\nJanis je predvodio Milvoki sa 29 poena i 18 skokova, Grejson Alen je dodao 19, Holidej 14, a Portis 13 uz takođe 13 skokova.\nLos Anđeles Klipersi su došli do četvrte uzastopne pobede u “ludoj” utakmici sa Šarlot Hornetsima u kojoj su slavili rezultatom 120:106 u svom Stejpls centru.\n“PG13” iliti Pol Džordž opet je bio predvodnik sa 20 poena, 9 skokova i 8 asistencija, dok je Redži Džekson pomogao sa 19 poena, Kenard je upisao 18, Terens Men 17 i 10 skokova, Batum 16, a Zubac 14 i 11 skokova.\nIndijana Pejsersi su rezultatom 94:91 pobedili Sakramento Kingse i tako došli do četvrte pobede u sezoni, a Kingsi su na polovičnom učinku, 5-5.\nHerison Barns je sa 22 poena predvodio Kingse, dok su Haliburton, Foks i Hild upisali po 17 poena, a Holms je takođe bio dvocifren sa 11 poena i 9 skokova.\nPol Džordž u elitnom drušvu\nUrušilo se gradilište u Beogradu, investitor: “Šta je ovde sporno”


Da li ste videli ovaj biser nadogradnje po sistemu "KUĆA NA KUĆU" (FOTO)\n"Čardak ni na nebu ni na zemlji", "kuća do kuće i na kuću kućića", samo su neki od komentara na još jedno remek delo nadogradnje. Istina, znatno starijeg datuma, ali zato je u centru grada.\nNaime, na Instagram profilu "Malo smo nadogradili" pojavio se novi "biser" srpske arhitekture. Na fotografiji koju su podelili, vidi se zgrada na Starom gradu, koja se na vrhu sastoji od više manjih kućića. Naravno, reč je o nadogradnji, i to ne jednog već, čini se, više stanara u ovoj zgradi.\nI ne radi se o "novogradnji nadogradnji", već o "biseru" koji je tu decenijama unazad, ali dobro ušuškan i sakriven od pogleda javnosti.


SAMO ZA MUŠKARCE: 10 tipova žena koje nikada ne treba da oženite! - Devetka.rs\nNaslovna / Muški kutak / Devojke / SAMO ZA MUŠKARCE: 10 tipova žena koje nikada ne treba da oženite!\nDevetka 08/24/2017\tDevojke Ostavi komentar 18,108 pregleda\nOvaj tip žene nikada ne može da bude zadovoljena od strane muškarca i veruje da su oni zaslužni za sav bol i muku u društvu. Njeno jako verovanje je da su žene inteligentnije od muškaraca i sposobnije za mnoge stvari. Ne želite da trošite svoje vreme sa ovim tipom žena jer šta god da uradite uvek će biti negativno prihvaćeno.Podelite da i drugi vide!


Finansiranje stranaka i zašto se ništa neće promeniti | Talas.rs\nJedan od mojih omiljenih slučajeva je svakako onaj iz 2016. godine kada je televizija Happy za vreme izborne kampanje emitovala pola miliona evra vredne oglase Srpske napredne stranke, da bi se na kraju ispostavilo da im to nije naručio SNS\nJedna od tema prošlogodišnjeg dijaloga vlasti i opozicije, koji je trebalo da poboljša izborne uslove i samim tim „natera“ one koji bojkotuju predstojeće izbore da na njih izađu, bila je i finansiranje izbornih kampanja.\nPosle nekoliko meseci pregovora, odustajanja dela opozicije od dijaloga i posredovanja članova Evropskog parlamenta, usvojen je set mera koji, kada govorimo o finansiranju, suštinski ne menja ništa. Naime, nijednim slovom nije rečeno šta ćemo sa do sada otkrivenim zloupotrebama prilikom finansiranja koje idu od prikrivanja troškova i pravog izvora novca do optužbi za pranje istog.\nSede dva čoveka pa dođe treći\nBaš pre koju nedelju objavljeno je da, ni posle tri godine, Više javno tužilaštvo u Beogradu nije pokrenulo istragu (ili bar odbacilo prijavu) povodom sumnji na pranje novca prilikom finansiranja kampanja SNS-a, SPS-a i URS-a. Reč je o čuvenom „sede dva čoveka pa dođe treći“ slučaju u kojem je utvrđeno ono što se ponavljalo godinama, da su neki od donatora stranaka istovremeno i primaoci socijalne pomoći, ali je utvrđeno i da su pojedini donatori SNS-a novac uplaćivali na sopstveni račun pa ga odmah prenosili na račun stranke.\nKao i u većini postupaka u koje su upletene stranke ili njihovi funkcioneri, postupak se odugovlači tako što tužilaštvo traži od policije da prikupi određene dokaze, a onda ovi ne odgovaraju mesecima i godinama. Kada i odgovore, uglavnom ne nađu ništa ili tužilac u njihovom dopisu ne nađe ništa. I postupak se završi.\nJedan od mojih omiljenih slučajeva je svakako onaj iz 2016. godine kada je televizija Happy za vreme izborne kampanje emitovala pola miliona evra vredne oglase Srpske napredne stranke, da bi se na kraju ispostavilo da im to nije naručio SNS. Naime, nepoznata osoba je poslala mejl redakciji, dogovorila emitovanje promocije naprednjaka, poslala po kuriru video materijal, televizija ga emitovala, stranka ništa nije primetila, a kada je trebalo da se plati – osoba koja je poslala mejl se nije javljala.\nNaravno, televiziji nije bilo sumnjivo što je mejl poslat sa adrese mpmedia@uymail.com, a ni SNS-u nije bilo čudno što se na jednoj od nacionalnih frekvencija emituju njihovi promo oglasi a da oni za to ne znaju. Bilo kako bilo, policija je malo istraživala pa ipak utvrdila da ne može da otkrije ko je iza navedenog mejla, a tužilaštvo je nakon toga, šta će, moralo da slučaj prevede u upisnik za nepoznate počinioce uz napomenu da će teško ikada i da se otkrije šta se tu desilo. Naravno, nikome nije palo na pamet da proveri koji kurir je doneo video materijale i od koga ih je dobio.\nIako je Agencija za borbu protiv korupcije do sada pokretala nekoliko važnih postupaka na polju finansiranja stranaka, setimo se i kako je zažmurila na očigledno kršenje zakona prilikom poklanjanja prostorija SNS-u. Ovoj stranci je odbornik iz Kruševca, Velibor Jovanović, poklonio 1,3 miliona evra vredne prostorije na Novom Beogradu koje je, navodno, u ime konzorcijuma kupio u stečaju za oko 250 hiljada evra. Taj “poklon” daleko prevazilazi maksimalnu vrednost davanja na godišnjem nivou određenu Zakonom o finansiranju političkih aktivnosti, ali očito da to nije bilo dovoljno sumnjivo Agenciji da se zapita kada je Jovanovića upisivala u registar donatora.\nPotvrđene i nepotvrđene sumnje i kod drugih partija\nGorenavedeni primeri zaobilaženja zakona su ekstremni i odnose se na najjaču partiju koja je trenutno dominantna, no to ne znači da su potvrđene ili nepotvrđene sumnje zaobilazile i druge. U izveštaju nakon izbora 2012. godine, Agencija je navela da su se, sem kod naprednjaka, osobe koje su primale socijalnu pomoć pojavljivale kao donatori i kod DS-a i URS-a.\nVuk Jeremić je kao predsednički kandidat 2017. godine prikupio oko 223 miliona dinara kroz donacije fizičkih lica, a medijalna vrednost donacije je bila čak 615 hiljada dinara.\nAgencija je nakon beogradskih izbora 2018. godine podnela četiri prekršajne prijave zbog toga što su prilozi koje su kompanije dale grupi građana koju je predvodio Dragan Đilas veći od maksimalne vrednosti koja može da se donira na godišnjem nivou. Ima ovakvih primera još, nego bi bile potrebne stranice i stranice da se svi oni navedu.\nBez rešavanja svih spornih slučajeva finansiranja nećemo moći da govorimo o promenama u ovoj oblasti. Sve izmene zakona, popravljanje normativnog okvira, nemaju mnogo smisla u situaciji kada se on ne poštuje ili kada oni koji bi trebalo da ga sprovode u praksi to ne rade.\nI sad neko može reći – pa kako da nateramo tužilaštvo, Agenciju ili druge nadležne da rade svoj posao?\nNažalost, u društvu u kojem živimo to će biti jako teško jer je potrebno te institucije osloboditi pre svega političkog pritiska, ove ili bilo koje druge vlasti. A da bi se to desilo, o tome mora postojati i saglasnost, ne na papiru nego stvarna, svih političkih stranaka koje učestvuju u političkom životu. Jedino što se plašim da ni mnogim strankama, ne samo SNS-u, ne odgovara da se zloupotrebama u finansiranju nadležni ozbiljnije pozabave.\nTAGS: donacije DS finansiranje stranaka izbori izborni zakoni kampanja SNS URS


Uključiti predstavnike udruženja građana u radnu grupu za izradu medijske strategije (saopštenje organizacija civilnog društva koje se bave slobodom izražavanja) - Far\nBeograd. 5. jul 2018. godine – Organizacije civilnog društva koje se bave slobodom izražavanja, informisanja, medija, položajem novinara i ostalim pitanjima važnim za informisanje građana, pozivaju Vladu Srbije da uključi predstavnike civilnog društva u radnu grupu za izradu nove Strategije razvoja sistema javnog informisanja (Medijska strategija).\nDokumenta koja su donele Vlada Srbije i Narodna Skupština ukazuju na važnost i razloge za uključivanje civilnog društva u izrade strateških dokumenata. Medijska strategija koja obuhvata objektivno, tačno i blagovremeno informisanje, kao i učešće građana u definisanju javnog interesa ima izuzetnu važnost za građane i građanke Srbije.\nBez učešća civilnog društva, interesi građana, najvažnije ciljne grupe prilikom definisanja strategije, ne mogu biti adekvatno zastupljeni.\nOrganizacije civilnog društva pozdravljaju otvorenost Vlade Srbije za uključivanje novinarskih i medijskih udruženja u sastav radne grupe za izradu strategije. Imajući u vidu važnost učešća građana kao krajnjih korisnika medijskih sadržaja, nadamo se da će Vlada Srbije, kao i novinarska i medijska udruženja, podržati uključivanje predstavnika organizacija na samom početku izrade ove strategije.\nNedim Sejdinović predložen za člana radne grupe za izradu medijske strategije Nedim Sejdinović: Neprihvatljivo da Medijska strategija bude usvojena bez široke javne rasprave Udruženja: Nametanje nelegitimne Strategije Prva sednica radne grupe za izradu medijske strategije 25. juna\nCivilni sektormedijiMedijska strategijaNarodna skupštinaNevladine organizacijeRadna grupasaopštenjeSrbijaUdruženja građanaVlada Srbije


Mirković: Cijene grijanja ostaju iste | Palelive.com\nPočetna Novosti Aktuelnosti Mirković: Cijene grijanja ostaju iste\nCijena grijanja na Palama tokom naredne sezone neće biti povećana, poručeno je iz Gradske toplane. Direktor “Gradske toplane” Aleksandar Mirković rekao je Srni da će cijene grijanja ostati na nivou prošlogodišnjih, za građane 1,63 KM sa PDV-om po metru kvadratnom, za obrazovne i zdravstvene ustanove 2,20 KM plus PDV, a za poslovne prostore 2,70 KM plus PDV.\nMirković je rekao da su u toku pripreme za predstojeću sezonu, remont postrojenja toplane i otklanjanja kvarova na toplovodnoj mreži, a urađeno je i hemijsko čišćenje kotlova i izmjenjivača kako bi spremno mogli dočekati početak grijanja.\n“Trenutno radimo na ugradnji novog kotla i toplovoda za fakultete na Palama za šta se toplana kreditno zadužila 400.000 KM”, istakao je on dodavši da će sada pored trenutno 50.000 kvadrata zagrijavati dodatnih 15.000 kvadrata.\nPrema njegovim riječima, sa novim kotlom mogu još zagrijavati Hram Sabora Svetog Arhangela Gavrila i jednu do dvije zgrade koje su u izgradnji.\nMirković je naglasio da su nabavili i potrebnu količinu goriva koja je ove godine najboljeg kvaliteta i poručuje da će ova grejna sezona biti jedna od boljih”.\nOn je istakao da se građani koji ne žele da koriste njihove usluge mogu isključiti sa toplovoda ako su izmirili obaveze, i ako za to postoje tehnički uslovi, jer se sa isključenjem jednog korisnika naruši engertski bilans kmompletnog djela zgrade.\nMirković je rekao da su pozvali predstavnike stanara i Zajednice etažnih vlasnika da se jave ako je potrebno da se isčiste instalacije, promjene neipravni ventili ili da se ugrade dodatne pumpe koje bi pojačale cirkulaciju, ali se niko nije odazvao na ovaj poziv.\n“Mi smo dužni da održavamo toplovod do zgrade, a dalje održavaju vlasnici, Zajednica etažnih vlasnika ili `Pale stan` zavisno od dogovora”, rekao je on.\nMirković je podsjetio da sezona grijanja počinje 15. oktobra, a završava se 15. aprila, a naplativost je oko 90 odsto.\nPrethodni članakDodik: Funkcija direktora “Elektrodistribucije Pale” kadru DNS-a\nNaredni članakMaša i Medvjed posjetili “In Lingua” centar za jezike i obrazovanje


Donald Tramp: Orban i ja smo slični - on radi izvanredan posao za bezbednost Mađarske | Hronika\nPočetna strana > Hronika > Donald Tramp: Orban i ja smo slični - on radi izvanredan posao za bezbednost Mađarske\nDonald Tramp: Orban i ja smo slični - on radi izvanredan posao za bezbednost Mađarske\nAmerički predsednik Donald Tramp sastao se juče sa mađarskim premijerom Viktorom Orbanom uprkos pozivima pojedinih kongresmena da to ne čini.\nTramp je izjavio da Orban radi "izvanredan posao" na funkciji premijera i da su njih dvojica slični pošto su obojica "malo kontroverzni": "Međutim, to je u redu, radite izvanredan posao i vaša zemlja je bezbedna", rekao je Tramp obraćajući se Orbanu.\nOrban je prvi mađarski premijer koji je posetio Belu kuću u proteklih 14 godina. Kongresmeni su kritikovali Orbanovo nacionalističko ponašanje, težak stav po pitanju imigracije i "neliberalnu demokratiju" njegove administracije.\n"Posao američkog predsjednika je da se uvijek zalaže za demokratratske vrijednosti a ne da prihvata lidere koji to odbacuju", naveo je u poruci na društvenoj mreži Tviter senator iz Vermonta i kandidat na predsjedničkim izborima 2020. godine Berni Sanders.


USTAVNI SUD SRBIJE O NOTARIMA PO HITNOM POSTUPKU\nUstavni sud Srbije odlucio je da zbog stanja u pravosuđu po hitnom postupku odluči o inicijativama za ocenu ustavnosti zakona koji su tiču nadležnosti javnih beležnika, zbog kojih već gotovo mesec dana advokati u celoj Srbiji u štrajku, mada nije izvesno kada će odluke biti donete.\n"S obzirom na aktuelna dešavanja vezana za obustavu rada advokata, ti predmeti uzeti su prekoredno u rad, iako po datumu prijema inicijativa i prirodi osporenih akata ne ispunjavaju standardne kriterijume Ustavnog suda za hitno rešavanje", navodi se u informaciji Ustavnog suda dostavljenoj Tanjugu.\nPredsednik Vrhovnog kasacionog suda Dragomir Milojević rekao je da što pre Ustavni sud donese odluku povodom inicijativa za ocenu ustavnosti Zakona na koje se pritužuju advokati, to će biti bolje za sudstvo uopšte i za pravnu sigurnost građana.\nMilojević je u izjavi za Tanjug rekao da se odluke Ustavnog suda moraju poštovati i izrazio nadu da će najviši sud u državi otkočiti stanje u pravosuđu koje je praktično paralisano zbog štrajka advokata koji je ušao u četvrtu sedmicu.\nUstavnom sudu je podneto više inicijativa kojima je osporena ustavnost većeg broja odredaba Zakona o javnom beležništvu, kao i izmena i dopuna Zakona o prometu nepokretnosti i Zakona o vanparničnom postupku.\nAdvokati traže rešavanje problema paušalnog oporezivanja i izmene pojedinih odredbi Zakona o javnim beležnicima i pratećih zakona, za koje tvrde da advokaturu stavljaju u diskriminisani položaj.\nPredsednik Vrhovnog kasacionog suda Dragomir Milojević rekao je da nema tačan podatak o broju odloženih suđenja u Srbiji od početka štrajka advokata, ali da prema njegovoj proceni taj broj iznosi oko 70 odsto svih zakazanih predmeta.\n"Sigurno je da je štrajk advokata uticao na veliki broj suđenja koja su odložena, ali je i činjenica da sudije nisu u dovoljnoj meri koristile svoja procesna ovlašćenja u tom pogledu", rekao je Milojević novinarima u Vrnjačkoj Banji gde je počelo Godišnje savetovanje sudija.\nPrema njegovim rečima, sudije su mahom odlagale suđenja kada im stranka kaže da neće da mu se suđenje održi bez advokata.\nOn smatra da su i sudije ušle "u neku kolotečinu da unapred dođu s predubeđenjem da tog dana odlažu suđenje".\n"Ne kažem da su to svi radili, ali im je štrajk advokata, plus malo smo i mi doprineli tako da je veliki broj suđenja odložen. Ekzaktan podatak o broju odloženih suđenja nemam, ali sigurno je po mojoj proceni odloženo 70 odsto sudenja", precizirao je Milojević, koji je i predsednik Visokog saveta sudstva.\nOn je napomenuo da neće davati ocene da li je štrajk advokata opravdan ili nije i ko je tu u pravu, jer će to reći Ustavni sud pred kojim su u tom pogledu određeni postupci u toku.\nMinistar pravde Nikola Selaković je ponovo pozvao advokate da se dogovore o načinu rešavanja problema i apelovao da se problemi rešavaju na instucinalan način.


In Memoriam: Zoran Djindjic | Institute for War and Peace Reporting\nIn Memoriam: Zoran Djindjic\nPokojni srpski premijer se nikada nije ustezao da otvoreno iznese svoje misljenje.\nTragicno nastradali srpski premijer je mozda dobijao pohvale sa Zapada za demokratske reforme koje je sprovodio i zestoki otpor rezimu Slobodana Milosevica - koga je uklonio s vlasti i potom izrucio Hagu - ali kod kuce su Zoranu Djindjicu cesto preko volje odavali priznanje smatrajuci ga iznad svega pragmaticnim covekom.\nDjindjic je bio neumorni borac za demokratske promene. Ipak, njegovo tolerisanje upravo onih mreza organizovanog kriminala koje je, kako je tvrdio, nameravao da suzbije, je bacilo senku na i sam uspon na vlast pokojnog premijera.\nPoput mnogih rizicnih odluka koje je doneo, nedavnim merama u pripremama za obracun sa organizovanim kriminalom - sto ga je na kraju kostalo zivota - je trebalo da se Srbija i njeni gradjani rehabilituju u ocima medjunarodne zajednice.\nDjindjic - sin oficira Jugoslovenske Narodne Armije, JNA - je rodjen u Bosanskom Samcu 1. avgusta 1952. godine, i vec se u gimnaziji prvi put sukobio sa vlastima.\nKada su Tita proglasili za dozivotnog predsednika Jugoslavije, mladi Djindjic je zeleo da zna zbog cega. Njegovo drzanje je uzasnulo nastavnike, i on je ubrzo izbacen iz skole.\nSvoje obrazovanje je nastavio na Univerzitetu u Beogradu na Filozofskom fakultetu. Njegova studentska iskustva su samo osnazila njegova antirezimska uverenja, i ponovo se sukobio sa vlastima 1974. godine, kada je diplomirao.\nPokusao je da organizuje nezavisnu nekomunisticku studentsku organizaciju sa kolegama iz Hrvatske i Slovenije. Medjutim, vlasti su se obrusile na ovaj studentski pokret u nastajanju, a Djindjic je dospeo u zatvor zbog svoje uloge u organizovanje nove asocijacije studenata.\nPo izdrzavanju kazne, napustio je Jugoslaviju nastavljajuci svoje studije u Nemackoj gde je odbranio doktorat iz filozofije.\nUpravo je tokom svog boravka u Nemackoj Djindjic postepeno brusio svoje organizacione sposobnosti uvecavajuci svoje prihode osnivanjem firme koja se bavila proizvodnjom odece.\nOn je proveo veci deo osamdesetih u Evropi, razvijajuci svoje poslovne aktivnosti i pretvarajuci svoju firmu u uspesno preduzece, koje je uvozilo masine iz komunisticke Istocne Nemacke u Jugoslaviju.\nIpak, Djindjic se i dalje interesovao za politiku ucestvujuci u mnogim raspravama o buducnosti zemlje, a konacno se vratio u domovinu 1989. godine. Zaposlio se kao predavac na novosadskom filozofskom fakultetu radeci istovremeno kao strucni saradnik u Centru za filozofiju i drustvenu teoriju u Beogradu.\nTakodje se pridruzio grupi intelektualaca i disidenata koja je osnovala Demokratsku stranku ciji je cilj bio suprotstavljanje tadasnjem predsedniku Srbije, Slobodanu Milosevicu.\nStranka se podelila zbog unutrasnjih sukoba vodecih licnosti, a Djindjic se udruzio sa nekima od mladjih stranackih aktivista da bi formirao prvi jugoslovenski proevropski opozicioni pokret.\nNjihova antimilosevicevska kampanja se pojacavala pocetkom devedesetih sto je kulminiralo dugim, tromesecnim demonstracijama u centru Beograda krajem 1996. godine. Povod za proteste je bio bezobzirni pokusaj rezima da ponisti rezultate lokalnih izbora, na kojima je trijumfovala koalicija "Zajedno" u mnogim srpskim gradovima.\nDjindjic se udruzio sa Vukom Draskovicem iz Srpskog pokreta obnove u pokusaju da prisili Milosevica na odstupanje. Uspeli su da izvedu na stotine hiljada gradjana na ulice sve dok rezim nije popustio i priznao izborne rezultate.\nNjegovi napori su nagradjeni 1997. godine kada je postao prvi nekomunisticki gradonacelnik Beograda posle vise od cetiri decenije, ali njegov trijumf je bio kratkotrajan.\nZa manje od sest meseci Draskovic je promenio stranu i, zajedno sa Srpskom radikalnom strankom i Socijalistickom partijom, je izglasao smenu gradonacelnika.\nUprkos ovom neuspehu, Djindjic je nastavio da vrsi pritisak na Milosevica postajuci sve glasniji u svojoj kritici rezima.\nMedjutim, ovakva taktika je bila veoma rizicna zbog cega je bio primoran da napusti Srbiju i potrazi utociste u Crnoj Gori tokom NATO bombardovanja 1998. godine. Tada mu je preneta poverljiva informacija da se njegovo ime nalazi na spisku licnosti koje treba ukloniti, a koji su sastavili predstavnici rezima.\nPosto su bombardovanjem osujeceni Milosevicevi planovi na Kosovu u maju 1999. godine, Djindjic se vratio u Beograd i poceo je da mobilizuje podrsku za novi opozicioni pokusaj otpora rezimu kako bi izdejstvovao prevremene izbore i zbacio Milosevica s vlasti.\nMedjutim, nedostatak jedinstva u opozicionim redovima nije doprineo njegovoj kampanji, pri cemu nije bilo te antirezimske retorike koja bi mogla oslabiti Milosevicevu vlast.\nDjindjic je odbio da se preda ili ustukne, a njegova upornost je dovela do stvaranja delotvorne koalicije - Demokratske opozicije Srbije, DOS - i pojave predsednickog kandidata koji bi imao sanse na uspeh u odmeravanju sa Milosevicem - Vojislavom Kostunicom.\nKada je Milosevic najavio izbore za septembar 2000. godine, DOS je bio spreman. Djindjic je neumorno radio na promociji Kostunice i motivisanju opozicione koalicije, sto je rezultiralo nadmocnom pobedom opozicionog predsednickog kandidata.\nMilosevic je bio prisiljen da prizna poraz. Kostunica je postao savezni predsednik, a Djindjic je izabran za srpskog predsednika vlade.\nPut ka reformama je bio usporen i bolan, pri cemu je progres otezavala cinjenica da su Djindjic i Kostunica, nakon postizanja svojih ciljeva, postali ogorceni politicki protivnici u borbi za vlast. Povremeno se cinilo da ih vise zanima medjusobni sukob nego napori na poboljsanju zivotnog standarda obicnih gradjana.\nUprkos tome, Djindjic je uspeo da okupi izuzetan tim ekonomskih i politickih strucnjaka i sprovede znacajne reforme. Pod pokroviteljstvom Evropske Unije, Djindjic je zajedno sa svojim starim prijateljem Milom Djukanovicem, crnogorskim predsednikom, ukinuo staru drzavnu tvorevinu - Saveznu Republiku Jugoslaviju - i uspostavio labaviju drzavnu zajednicu Srbije i Crne Gore.\nTo je doprinelo stabilizaciji regiona nakon strahovanja da bi Djukanovic mogao pokusati da Crnu Goru izvede iz buduce drzavne zajednice.\nUprkos ovim dostignucima, Djindjica nisu postovali mnogi u sopstvenoj drzavi ciji je premijer bio. Mada je bio privlacan i elokventan, znacajan deo javnosti ga je smatrao arogantnim. Njegov prozapadni stav i resenost da nastavi sa neprijatnim - ali kljucnim - reformama je za posledicu imao cinjenicu da nikada nije uzivao popularnost koja bi se mogla meriti sa popularnoscu njegovog politickog rivala Kostunice.\nPremijerova saradnja sa Hagom je takodje doprinela njegovoj nepopularnosti u nekim strukturama srpskog drustva.\nOdigrao je odlucujucu ulogu pri hapsenju i izrucenju Slobodana Milosevica, kome se trenutno sudi zbog genocida. Pokojni premijer je bio odlucan u nameri da pohapsi ostale osumnjicene za ratne zlocine i izruci ih tribunalu.\nIpak, kao i mnoge druge, to je bila pragmaticna odluka ubijenog premijera. Saradnja sa Hagom bi sigurno zadovoljila medjunarodnu zajednicu i obezbedila preko potrebnu inostranu pomoc.\nTo je takodje doprinelo priblizavanju Srbije evropskoj i medjunarodnoj zajednici posle citave decenije u izolaciji. Djindjic je bio popularan u inostranstvu medju zapadnim liderima koji su ga postovali i hvalili jer su smatrali da ce njegova snaga, energicnost i inteligencija uliti nadu svima u ratom opustosenom regionu.\nPa ipak, u zemlji, njegov talenat za postizanje sporazuma i umesnost u povlacenju dobrih taktickih poteza su cesto radili protiv njega, kao i njegova navika da nadmudri protivnike u koaliciji, te tolerisanje mafijaskih aktivnosti.\nDOS je zbacio Milosevica s vlasti uz pomoc - precutnu ili neku drugu - nekih kriminalnih grupa koje su nastale i sirile se pod bivsim rezimom.\nOva pomoc je pruzena uz veoma visoku cenu koju je trebalo platiti. Posto su ga zaduzili oni bosovi koji su mu pomogli da dodje na vlast, Djindjic im je rekao da ih nikada nece izruciti Haskom tribunalu za ratne zlocine. Medjutim, ubrzo je doslo do snaznog pritiska Zapada da upravo to ucini.\nDjindjic je bio svestan posledica do kojih bi njegove akcije mogle dovesti. Mafijaska ubistva u Srbiji su postala uobicajena pojava tokom prethodne dve godine, a ispostavilo se da je izbegnuti saobracajni udes proslog meseca zapravo bio pokusaj atentata na premijera.\nDjindjic, ipak, nije zeleo da ga ova pretnja uspori. Ukidanje bivse Jugoslavije i stvaranje nove drzavne zajednice Srbije i Crne Gore je ostavilo Kostunicu bez posla, i prakticno je okoncalo njihov medjusobni politicki sukob.\nTrebalo je da ta cinjenica omoguci Djindjicu da nastavi sa ubrzanom modernizacijom zemlje i priblizavanje evroatlantskim integracijama. Nazalost, nije mu omoguceno da to ucini.\nAlison Fribern je urednik IWPR-a.


"ĐIDO" STIGAO SA DALEKOG ISTOKA\n01.10.2015 "ĐIDO" STIGAO SA DALEKOG ISTOKA\nFolklorni ansambl "Đido" sinoć se vratio sa festivala iz Kine i grada Changshu u kom je održan V Internacionalni Cioff-ov festival folklora. Ansambl se predstavio programom koji je bio koncipiran tako da prikaže sve oblasti Srbije kroz igru, pesmu i narodnu nošnju.\nPored drugih 8 grupa, naš ansambl ostavio je odličan utisak prezentujući srpsku kulturu, koja se veoma razlikuje od kulture dalekog istoka, i već je dobio poziv za 2016. godinu i festival u Pekingu.\nU povratku članovi ansambla boravili su u petodnevnoj poseti Pekingu, gde su obišli kulturno istorijske destinacije kao što su "Hram neba", "Zabranjeni grad" Glavni trg, Kineski zid, a takodje im je upriličen i zvaničan prijem u Ambasadi Republike Srbije, koji je organizovao ambasador gospodin Milan Bačević.\nPo završenoj poseti Pekingu, sledeća destinacija bili su Ujedinjeni Arapski Emirati i Dubai, gde su posećena najvažnija kulturno-turistička mesta, od kojih i Burj Khalifa.\nVi ste posetilac br: 11 766 718


Galaxy S20 Ultra baterija od 5000mAh se puni za 58 minuta - BIGportal.ba\nGalaxy S20 Ultra baterija od 5000mAh se puni za 58 minuta\n15 Februara, 2020 15 Februara, 2020 0373\nSamsung je ostvario veliki pomak u brzinama punjenja svojih premijum telefona u poslednjih godinu dana. Od 15W punjenja za Galaxy S10 liniju, preko 25W i 45W za Galaxy Note10 i Note10+ modele.\nSada Galaxy S20 Ultra zadržava opciju punjenja od 45W, ali je u mogućnosti da je na bolji način implementira. Prema navodima, baterija od 5000mAh na Galaxy S20 Ultra telefonu se od 0% do 100% puni za 58 minuta uz pomoć opcionog 45W punjača.\nTo je svakako impresivna mogućnost, s obzirom na to da se 4300mAh baterija na Galaxy Note10+ modelu puni za nešto više od sat vremena pomoću 25W punjača i za neštomanje od sat vremena uz pomoć 45W punjača.\nGalaxy S20 Ultra verovatno zadržava više stope punjenja znatno duže nego Galaxy Note10+, omogućavajući da se baterija većeg kapaciteta napuni tokom istog vremenskog perioda.


Hemofarm Fondacija - Hemofarm fondacija obeležava 29. rođendan\nHemofarm fondacija obeležava 29. rođendan\nHemofarm fondacija obeležava 29 godina rada donacijom jedne tone konzervirane hrane za korisnike narodnih kuhinja u Vršcu i Šapcu, gradovima u kojima se nalaze pogoni kompanije u Srbiji. U okviru akcije “Ljudi ljudima”, zaposleni u Hemofarmu i njegovoj fondaciji prikupili su hranu za 1.400 korisnika narodnih kuhinja u ova dva grada.\n„Ova donacija u hrani samo je jedna u nizu aktivnosti koje smo realizovali u proteklom periodu, a naši zaposleni i ovoga puta su pokazali veliku solidarnost. Hemofarm fondacija uvek je tamo gde je pomoć najpotrebnija, pružajući podršku institucijama i društvu. U proteklih 29 godina realizovali smo više od 2250 aktivnosti u vrednosti od 13,4 miliona evra i stipendirali 3660 studenata, od kojih su danas mnogi naše kolege. Kako se bližimo velikom jubileju naše organizacije sledeće godine, proslavi tri decenije postojanja, tako je i obaveza da još snažnije brinemo o ljudima veća, jer nema zdravog društva bez zdravih pojedinaca”, rekla je Suzana Đorđević, direktorka Hemofarm fondacije.\nSvesna rastuće depresije usled COVID-19 krize, Hemofarm fondacija prošle godine pokrenula je kampanju „Nesalomivi” sa ciljem podizanja svesti o značaju očuvanja mentalnog zdravlja, borbe protiv depresije i stigme koja prati obolele. Pokretu „Nesalomivi” do sada se priključilo više od milion ljudi, dok je više od 10.000 ljudi dobilo pomoć posredstvom besplatne SOS linije 0800 001 002. Ona je dostupna 24/7, a podršku pružaju stručnjaci specijalnih bolnica za psihijatrijske bolesti u Vršcu, Kovinu, Novom Kneževcu i Gornjoj Toponici. Samo ova kampanja Hemofarm fondacije osvojila je 12 nacionalnih i međunarodnih priznanja među kojima je i VIRTUS specijalna nagrada za najinovativniji projekat u 2021.\n„Ponosni smo što Hemofarm, vodeću farmaceutsku kompaniju, prati vodeća fondacija u sferi zdravlja u Srbiji. Posebno smo ponosni na naše zaposlene koji su podržali prikupljanje pomoći narodnim kuhinjama i na ličnom primeru još jednom pokazali šta znači biti human. Ne smemo zaboraviti da su nauka, medicina i farmaceutska industrija mnogo učinile za čovečanstvo i svakog od nas pojedinačno, produžujući ljudski vek i poboljšavajući kvalitet života. Zdravlje i humanost idu ruku pod ruku i to je upravo naša uloga – da kompanija i fondacija budu pouzdan partner na čiju pomoć ljudi mogu da računaju“, rekao je Ronald Zeliger, generalni direktor Hemofarma.\nOsim humanitarnih akcija i nacionalne kampanje za očuvanje mentalnog zdravlja, Hemofarm fondacija u proteklih godinu dana nastavila je da organizuje javne tribine pod nazivom „Na kafi sa psihologom”, na kojima su eminentni psiholozi, psihijatri i drugi stručnjaci razgovarali o različitim aspektima mentalnog zdravlja sa kojima se savremeno društvo suočava. Takođe, Fondacija sprovodi „Program za obrazovanje“ koji kroz stipendije i mentorsku podršku spaja najuspešnije studente završnih godina fakulteta sa stručnjacima u ovoj kompaniji. Hemofarm fondacija nastavila je da promoviše pojedince za izuzetna dostignuća u oblasti zdravlja, obrazovanja i kulture uručenjem godišnje Nagrade za izuzetnost, dok u okviru „Programa za kulturu“ podržava ljude i ideje koje predstavljaju motor razvoja savremenog društva. Jedna od takvih aktivnosti bila je i podrška Fondacije realizaciji filma „Leto kada sam naučila da letim“ koji afirmiše porodične vrednosti, prijateljstvo, pomirenje i empatiju među ljudima.\nKao članica Srpskog filantropskog foruma i Evropske filantropske asocijacije-Philea, Hemofarm fondacija postala je deo velike porodice organizacija koje su prepoznate po svom zalaganju i pomoći društvu. Proslavljajući 29. rođendan, Hemofarm fondacija gleda napred i priprema se da u četvrtu deceniju postojanja zakorači još hrabrije, vodeći stalnu brigu o zdravlju ljudi i rukovodeći se principima zdravog i održivog društva.


Japanci kupili hrvatsku firmu za proizvodnju ampula i bočic\nTanjug 3. maja 2021. 11:28\nZAGREB – Fond privatnog kapitala Blu Si Kepital (Blue Sea) prodao je 100-procentni vlasnički udeo u hrvatskoj firmi Piramida, koja proizvodi staklenu ambalažu za farmaceutsku industriju, japanskoj kompaniji Nipro FarmaPekidžing Internešenel (PharmaPackaging).\nU saopštenju tog fonda i japanskog preduzeća, međutim, ne navodi se vrednost kupoprodajnog ugovora, prenosi Seebiz.\nPiramida iz Sesveta proizvodi staklene ampule i bočice za farmaceutsku industriju, a prošle godine je proizvela više od pola milijarde te ambalaže, čiji su kupci vodeće svetske farmaceutske kompanije.\nPod vlasništvom Blu Si fonda, Piramida je povećala broj zaposlenih za 35 posto i udvostručila proizvodne kapacitete i prihode, i trenutno spada među pet najvećih proizvođača staklenih ampula za farmaceutsku industriju na evropskom tržištu, navodi se u saopštenju. Izvozi čak 97 posto svoje proizvodnje.\nNipro FarmaPekidžing je podružnica kompanije Nipro Korporacija koja kotira na berzi u Tokiju, ostvaruje više od četiri milijarde dolara godišnjih prihoda, zapošljava više od 33 hiljade ljudi, dodaje se u saopštenju.


Naši kadrovi - Konfekcija Ubko\nKadrovski kapacitet stub je našeg dugogodišnjeg postojanja i bez sumnje uspešnog rada. „Ubko“ kao firma sa tradicijom drži do profesionalnosti i umeća, te stoga i zapošljava odabrane, vredne, one željne da dodatno nauče i napreduju u ovoj oblasti.\nKonstantno radimo na usavršavanju već posve iskusnih ljudi spremnih za saradnju kako sa našim zajedničkim poslovnim partnerima tako i među sobom. Ključ naše profesionalnosti i efikasnosti leži u timskom radu.\nNove ideje pri samoj tehnici rada uvek su dobrodošle. S obzirom da svakodnevno pristižu, nemoguće je ne osetiti tolike količine pozitivne energije u vazduhu koji se širi prostorijama „Ubka“. Uvek sveža, nasmejana, iskusna, lica koja znaju šta im je činiti i koja daju svoj maksimum zarad sopstvenog, firminog i zadovoljstva naših poslovnih partnera.


Web stranica Vlade TK - Započeto rješavanje problema skloništa\nRješavanje statusnog pitanja skloništa, kao i održavanja ovih prostorija bila je tema današnjeg sastanka ministra prostornog uređenja i zaštite okolice Zvjezdana Karadžina sa pomoćnikom gradonačelnika Tuzle za Službu civilne zaštite Grada Tuzla.\nRadi se o poštivanju odredbi Zakona o zaštiti i spašavanju ljudi i materijalnih dobara od prirodnih i drugih nesreća. Imajući u vidu ovu problematiku, s kojom se posebno susreće Grad Tuzla, danas je zaključeno da se u narednom periodu izvrši stručna analiza stanja skloništa, a nakon toga da se pristupi rješavanju pravnog statusa skloništa. Očekuje se da će ovakvo postupanje rezultirati rješavanjem problema održavanja postojećih skloništa. Današnjem sastanku je osim ministra Karadžina i pomoćnika gradonačelnika Stjepića sa saradnicima, prisustvovao i sekretar Ministarstva Emir Softić.


Tajris Rajs ostaje u Atini, ali ne u dresu Panatinaikosa\nTajris Rajs biće član atinskog AEK-a u završnici FIBA Lige šampiona, prenose svi relevantni košarkaški mediji u Grčkoj.\n“Fajnal-ejt” Lige šampiona biće odigran krajem septembra i početkom otkobra, a AEK želi da osvoji drugi naslov u tom takmičenju. U tu svrhu, potpisan je kratkoročni ugovor sa Rajsom koji je u karijeri osvojio Evroligu i Evrokup, pri tome je bio MVP fajnal-fora Evrolige, kao i MVP finala Evrokupa u sezonama u kojima je trijumfovao u tim takmičenjima. 2019. godine je proglašen za MVP-a Lige šampiona, a njegov tadašnji klub Bamberg je takmičenje okončao u polufinalu.\nPrethodne sezone, Rajs je nastupao za Panatinaikos, a ukoliko se pokaže u dobrom svjetlu na finalnom turniru FIBA Lige šampiona, očekuje se i da sljedeću takmičarsku godinu odigra u dresu AEK-a.\nPrethodni članakKuman blizu dogovora sa Barselonom\nNaredni članakDušan Bajević objavio spisak reprezentacije BiH za mečeve Lige nacija\nTre Jang predvodio Hokse do pobjede, briljantni Nikola Jokić nedovoljan Nagetsima u porazu


Biopark u Valensiji (Španija) je savremeni zoološki vrt, osmišljen tako da posetioci imaju osećaj kao da su zakoračili u divljinu, a da se životinje osećaju kao kod kuće, odnosno kao na svojim prirodnim staništima.\nU ovom parku životinje nisu zaključane u kavezima i stiče se utisak da one potpuno slobodno lutaju. Prepreke koje odvajaju posetioce od životinja naravno postoje, ali se one ne doživljavaju tako, jer su umesto kaveza korišćeni potoci, jezera i litice druge prirodne barijere.\nIluzija blizine divljih životinja i opasnosti koja od njih vreba je tako stvarna, da mnogi posetioci osete priliv adrenalina koji se oseća samo u rizičnim bliskim susretima u divljini.\nZa razliku od drugih zooloških vrtova gde su različite vrste životinja odvojene jedne od drugih, u bioparku Valensija raznorodne životinje koje se međusobno ne ugrožavaju dele isti prostor, baš kao i u svom prirodnom okruženju. Za bezopasne vrste prepreke i ne postoje. Posetioci mogu sasvim slobodno da im priđu i da ih pomiluju ili hrane.\nMuja preživeo tri bombardovanja Beograda u zatočeništvu


Na izbore 31. marta ili 14. aprila – ProSrpski Portal\nLIDER Srpske napredna stranke Aleksandar Vučić blizu je odluke da Srbija na proleće ide na vanredne parlamentarne izbore i ako, uz saglasnost vrha partije, prelomi, birališta će biti otvorena 31. marta ili 14. aprila – nezvanično saznaju “Novosti”. Kako prenose naši izvori, prvi čovek SNS i predsednik Srbije još nije presekao, ali sve upućuje na to da će građani novi saziv Narodne skupštine birati pre roka. Vučić se o ovoj opciji već konsultovao sa najbližim saradnicima i nije isključeno da se o tome raspravlja narednih sedmica, najpre na sednici predsedništva najjače političke opcije u državi. Prvog čoveka naprednjaka će u ovoj nameri, bez sumnje, učvrstiti Priština i Brisel, ukoliko Albanci ne ukinu sulude takse na robu iz centralne Srbije, i ako, uz frapantnu inertnost EU, nastave da blokiraju dijalog sa Beogradom. I upravo je Vučić prekjuče, u obraćanju medijima, doveo u vezu višemesečni pat u razgovorima oko Kosova i Metohije i moguće vanredne izbore: – Ukoliko Priština ne ukine takse, jasno je da vodi politiku ucene. Ako je to tako, onda nemamo smetnje da idemo na izbore. Taman da pružim šansu Haradinajevoj ideji da me skine sa vlasti. Predsednik je, podsetimo, posle sastanka sa Vladimirom Putinom javno rekao da sumnja da će uskoro doći do kompromisnog i održivog rešenja za Kosovo i Metohiju, pa stoga padaju u vodu i spekulacije da se ne može ići na izbore pošto EU insistira da se posao oko KiM završi u prvoj polovini godine. Osim toga, i sama EU će već u aprilu ući u predizbornu kampanju, a potom i u izbore za Evropski parlament, što znači da će praktično biti u institucionalnom vakuumu do kraja 2019. PROČITAJTE I: Vučić razmišlja da raspiše izbore za 31. martTreba imati u vidu i takozvani domaći momenat, odnosno sve jači pritisak iz stranke na Vučića da se izmeri snaga na biralištima sada, bez obzira na to što redovni termin za glasanje “pada” sledeće godine. DAČIĆ: BORIS I JA POLITIČKA FANTASTIKA TO što je predsednik Srbije Aleksandar Vučić rekao da bi eventualni izbori bili prilika da ga neko skine sa vlasti, a naročito kosovski premijer Ramuš Haradinaj, naučna je fantastika, izjavio je danas ministar spoljnih poslova Ivica Dačić. – Čak i delovi opozicije koji stalno nešto kritikuju, a ne znaju kakva im je politika, hoće izbore na rečima, a mole Boga da se oni ne raspišu – rekao Dačić na RTS. Prema njegovim rečima, izbori dolaze u obzir ako nema smetnji po državne interese, što je rekao i predsednik Vučić. Povodom izjave bivšeg predsednika Srbije Borisa Tadića da ne isključuje mogućnost da opet rade zajedno, Dačić je rekao da ona spada u domen političke fantastike. To je lideru SNS bilo jasno predočeno i na nedavnom skupu u zemunskoj hali “Pinki”, gde mu je oko 3.000 delegata jasno stavilo do znanja da su za izborni okršaj sa opozicijom. Drugi, nimalo zanemarujući faktor, jeste procena da bi pokrenuti protesti koji imaju masku građanskih, a iza kojih stoje Dragan Đilas, Vuk Jeremić i Boško Obradović, mogli da dobiju zamah uz podršku stranog faktora, pa bi iz ugla SNS bilo celishodnije ići na izbore pre roka. Pogotovo što su po svim istraživanjima naprednjaci ubedljivo najjača partija sa podrškom iznad 50 odsto. I samo izveštavanje zapadnih medija i njihovih ispostava u Srbiji tokom veličanstvenog dočeka Putina u Beogradu, kao i stavovi njihovih diplomata, ukazuju na to da bi cementirano prijateljstvo i partnerstvo sa Moskvom tokom susreta sa ruskim liderom Vučić mogao da “plati” još snažnijom podrškom, pre svega Britanaca, takozvanim građanskim protestima. Politički analitičar Dragomir Anđelković kaže, za “Novosti”, da ako Srbija ima izgledne šanse da nastavi pregovore na korektan način, što znači da je cilj razgovora težnja ka kompromisnom rešenju, onda izbori mogu da sačekaju. – Ali ako nema nema šanse da se dijalog Beograda i Prištine nastavi u dogledno vreme, onda može da ide na glasanje. Jer pritisak Zapada je ogroman i on bi mogao da se relaksira na izborima. A onda idu i evropski izbori, pa i izjašnjavanje u Sjedinjenim Američkim Državama. Posle toga će se videti u kom pravcu će pregovori Beograda i Prištine da idu – kaže Anđelković. Dejan Vuk Stanković navodi za naš list da će krajnja odluka biti doneta u drugoj polovini februara. – Ako u neko razumno vreme, za dve ili tri nedelje, Albanci ne ukinu takse i samim tim dijalog Beograda i Prištine bude suspendovan, onda će Srbija najverovatnije ići na birališta. Ukoliko se razgovori ne nastave, onda glavna politička igra postaju izbori. Opozicija stvara političku krizu i jedini način da se ona reši je glasanje – objašnjava Stanković. Naš sagovornih tvrdi da će, ukoliko dođe do raspisivanja izbora, oni biti 31. marta: – Uvek se ide na kraću kampanju, od 45 do 60 dana. Znači, uklapa se tajming da budu raspisani u februaru. TAČI TRAŽI DA SE UKINU TAKSE Predsednik privremenih prištinskih organa Hašim Tači u subotu je zatražio da se ukinu takse koje su uvedene za robu koja su uvozi iz Srbije i BiH, što je zahtev i SAD, i poručio da treba prestati sa populističkim odlukama. Tači je na “Fejsbuku”, ne spominjući imenom Haradinaja, podsetio da je prijateljstvo Kosova i SAD čvrsto. – Američka podrška se ne može smatrati bezuslovnom ako činimo greške koje dovode u pitanje američke interese i vrednosti na Kosovu, regionu i Evropi – napisao je Tači. / D. Z.\naprila ILI izbore marta NA\nKako je prošao put od moralnog autoriteta Njemačke do “izdajnika poslijeratne generacije”\nOgraničen rad medija, omogućava se njihovo gašenje bez sudske odluke


Шарчевић: Најквалитетнији део друштва долази из високог образовања и науке | Министарство просвете, науке и технолошког развоја\nŠarčević: Najkvalitetniji deo društva dolazi iz visokog obrazovanja i nauke\njan 29, 2019 | Vesti, nauka\nNajkvalitetniji deo našeg društva dolazi iz visokog obrazovanja i nauke i zato je naš zadatak da stvaramo uslove da mladi i pametni ljudi ovde mogu da nađu posao i da obezbede svoju budućnost, poručio je danas ministar prosvete, nauke i tehnološkog razvoja Mladen Šarčević.\nŠarčević je, na predstavljanju rezultata Naučno-tehnološkog parka Beograd, rekao da ceo svet ceni srpsku nauku i istraživače i da stoga znanje naših ljudi ima potencijal da bude dobar proizvod.\nZa tri godine poslovanja u Naučno-tehnološkom parku Beograd razvija se 71 tehnološka kompanija, radno je angažovano 650 inženjera, a kompanije članice su tokom 2018. prihodovale 20 miliona evra.\nSamo tokom prošle godine osnovano je 20 startap kompanija, obučeno je 200 mladih potencijalnih preduzetnika, a 1.000 studenata obučeno je za tehnološko preduzetništvo.\nOvo što radi NTP Beograd je primer dobre prakse i on je povukao nogu za dalju priču. Do kraja godine završavamo NTP u Novom Sadu, od oko 30.000 kvadratnih metara, a položili smo kamen temeljac i za NTP u Nišu, rekao je Šarčević.\nMinistar je dodao da je potrebno da postavimo dobre temelje budućim generacijama na svim nivoima obrazovanja ukoliko želimo još naučno-tehnoloških parkova i kompanija poput onih koji se razvijaju u NTP Beograd.\nReforme obrazovanja koje sprovodimo obuhvataju ceo školski sistem i cilj nam je da deca uče putem koncepata i kroz ishode, a ne da im neko puko prenosi sadržaj, objasnio je ministar.\nZadatak izvršne vlasti je da stvara dobre kontakte sa ozbiljnim zemljama. Mi imamo bilateralne ugovore o nauci sa Kinom, Južnom Korejom, Rusijom, Sjedinjenim Američkim Državama, Turskom, Italijom, Portugalom… Želimo da uđemo u projekte poput Horizont Evropa, čiji je fond oko 160 milijardi evra, rekao je Šarčević.\nDržavni sekretar u Ministarstvu prosvete Vladimir Popović rekao je da država radi na novom modelu finansiranja nauke koji će da kombinuje i institucionalno i projektno finansiranje.\nBrinućemo i o istraživačima na fakultetima koji nisu u nastavi, naći ćemo rešenje i za njih. Želimo ekonomiju zasnovanu na znanju, što više ovakvih primera kao u NTP Beograd, rekao je Popović.\nVerujem da ćemo napraviti Zakon o nauci i istraživanju na dobrobit zajednice, u dogovoru sa njom i da ćemo imati podršku barem 95 odsto istraživača, rekao je Popović.\nDirektorka Naučno-tehnološkog parka Beograd Gordana Danilović Grković rekla je da rezultati tog parka pokazuju da se razvojem pravih sistema podrške, kao što su naučno-tehnološki parkovi, može realizovati potencijal koji Srbija ima u mladim ljudima.\nRazvojem ovakvih instrumenata podrške i ohrabrivanjem mladih da započnu svoje poslove, odliv mozgova možemo da zamenimo izvozom pametnih proizvoda i usluga i da stvorimo uslove za ekonomiju zasnovanu na znanju“, rekla je Danilović Grković.\nSuosnivač startap kompanije „SmartResearch“ Marko Panić, koji se nakon školovanja u Nemačkoj vratio u Srbiju i počeo da radi na razvoju mašine za automatsko testiranje laboratorijskih procesa, objasnio je kakvu je podršku na tom putu dobio od NTP Beograd.\nBudući da je većina nas ovde iz tehničke struke vrlo nam je značila pomoć koju smo dobili i koju i dalje imamo u usmeravanju pri razvoju proizvoda i poslovanja. Sa druge strane, zahvaljujući Parku dobili smo i pristup različitim programima finansiranja razvoja inovativnih proizvoda što je u našem slučaju bilo presudno, rekao je Panić.\nOn je dodao da očekuje da se već početkom maja proizvod njegove kompanije nađe na tržištu.\nNTP Beograd je koncipiran kao mesto spajanja i razmene između institucija, nauke i privrede sa ciljem da pruži podršku startap kompanijama/timovima kao i rastućim visokotehnološkim kompanijama u razvoju i komercijalizaciji inovativnih proizvoda i usluga.


Austrijska železnica ulaže 25 milijardi evra do 2026. - Eurocomm-PR\nAustrijska železnica ulaže 25 milijardi evra do 2026.\nUprkos otežavajućim okolnostima i velikim izazovima tokom pandemije koronavirusa u 2020. godini Austrijska železnica (ÖBB) je uspela da pokrije gubitak prometa od 700 miliona evra. Zahvaljujući sopstvenom programu štednje i pomoći države koncern Austrijske železnice je završio 2020. godinu sa blago pozitivnim rezultatom.\nTokom prošle godine broj putnika Austrijske železnice je iznosio 286,5 miliona, dakle 190 miliona manje nego u prethodnoj 2019. godini. Na vrhuncu krize pad broja putnika dostigao je više od 90 odsto, dok je na godišnjem nivou prosek iznosio 40 odsto manje putnika. Železnica je toliki broj korisnika imala krajem 80-ih godina prošlog veka. Teretni saobraćaj se odvijao bez pauze pokrivajući Austriju, Evropu i Aziju. Svaka tona robe isporučena je sigurno i pouzdano na svoju destinaciju.\nAutrijska železnica je uložila više od 2,6 milijarde evra u obnovu i izgradnju infrastrukture u 2020. godini. Svih 200 gradilišta radilo je punim kapacitetom, izuzev nekoliko dana, što je bio način da se osiguraju radna mesta. U periodu od 2021. do 2026. godine realizovaće se investicioni plan u vrednosti od 25 milijardi evra. Veći deo paketa 20,6 milijardi evra biće uložen u izgradnju infrastrukture i obnovljive izvore energije. Ostatak sredstava iskoristiće se za modernizaciju i proširenje voznog parka i noćnih linija, kao i digitalizaciju železničkog sistema. Do 2025. godine Austrijska železnica će otvarati 2.700 radnih mesta svake godine.\nAnonimno rađanje u Austriji već 20 godina Pročitajte više\nDan oslobođenja u muzeju austrijske istorije Pročitajte više\nNova tehnologija za trgovanje kriptovalutama Pročitajte više\nVienna Pride 2021. Pročitajte više\nOtvara se Muzej papirusa u Beču Pročitajte više


MILORAD DODIK PORUČIO: Јedina politika za RS je vraćanje na Ustav BiH i izvornom Dejtonu; najavio nove poteze rukovodstva Srpske\nBEŽAO KOLIKO GA NOGE NOSE: Beranca napao medved dok je brao kleku u šumi! 2\nKsenija Prodanović\t 07.10.2021. 19:20h\nЈedina politika za Republiku Srpsku, jeste vraćanje na Ustav BiH, ponovio je srpski član Predsedništva Milorad Dodik i najavio će se do kraja oktobra, najkasnije početkom novembra, u Narodnoj skupštini ući u proces donošenja odluka, koje bi Srpsku vratile izvornom Dejtonu.\n"Mi ćemo do kraja ovog meseca, najkasnije u prvoj sedmici sledećeg meseca, ući sa obimnim dnevnim redom koji će ići za tim da se povuče saglasnost sa vojske, indirektnih poreza koji po Ustavu BiH pripadaju Republici Srpskoj, čak i granice, odnosno upravljanje granicama na prostoru Republike Srpske pripada Srpskoj, a ne BiH", rekao je danas Dodik na skupu u Beogradu "Sloboda i samostalnost Republike Srpske".\n"Onda ćemo ukinuti i zabraniti rad Sipe na prostoru Republike Srpske, rad OBA na prostoru Srpske, odbacićemo sve nametnute zakone koje je bilo koji visoki predstavnik doneo u prošlosti", istakao je Dodik.\nDodik je rekao da je ta odluka o šumama stari muslimanski zahtev koji sluša 20 godina, ali da je njihov problem što je on, Dodik, na mestu na kojem ih sluša, pa panično žele da razviju jednu generaciju političara u Srpskoj, koja ne nosi sa sobom "prtljag", nego da dođu u jednom trenutku i "sve poravnaju", daju pravo BiH na sve što nema.\n"I onda je razgrađena Republika Srpska, preostaje još nešto malo karikatura od države. Zato idemo, ukinućemo rešenje da postoji Veće naroda u Republici Srpskoj, to je obiman zahvat koji će izazvati reakcije, ali mi, koji vodimo danas Republiku Srpsku, spremni smo za taj zahvat i za posledice tog zahvata", istakao je Dodik.\nDodik je rekao da su velike sile uvek bile prisutne u rešenjima na ovim prostorima i da ne veruje u priče američkog bivšeg i sadašnjeg predsednika da se Amerika neće mešati u unutrašnje stvari drugih zemalja, jer šalju razne "pse rata" koji isto rade, prenosi B92.\nDodik je rekao da je Srpska to ranije najavila kroz politiku borbu "ne za duh, nego slovo Dejtona", najavljujući vreme u kojem će se vratiti "slovo ustava", te dodao da i dalje rizikuje da će neko pomisliti da on nije svestan konteksta i snage Amerikanaca, Evropljana...\n"Treba nam jaka podrška za tu ideju, nikad više Srpska nije imala saveznika i razumevanja za svoju poziciju i to baš u svetu odakle dolaze osporavanja, da je kojim slučajem Donald Tramp nastavio svoj predsednički mandat, mislim da bi u ovoj godini obeležili godinu naše nezavisnosti, ali eto nije, ovo je neki mali zastoj, ali put je nezaustavljiv", rekao je Dodik.\nDODIK: Komšićevo učešće na samitu na Brdu kod Kranja biće privatno a Ursula Fon der Lajen stavljena u funkciju rušenja BiH!\nBosnaRepublika SrpskaDejtonMilorad DodikSkupština


Košarkaški klub Mega potvrdio je danas da je novi trener tog kluba Marko Barać, koji je potpisao dvogodišnji ugovor i na klupi naslijedio Vladimira Jovanovića.\n"Mega je klub koji je sa aspekta struke i organizaciono bio jako dobro pokriven svih ovih godina. Stoga zahvaljujem na ukazanom povjerenju i daću sve od sebe da se taj trend nastavi. Mega se pozicionirala kao vodeći klub po produkciji igrača za najviši nivo košarke, pri tome ciljajući dobar takmičarski rezultat. Sve to je nešto što meni kao treneru u ovom momentu karijere savršeno odgovara i tu su nam se ambicije poklopile u potpunosti", rekao je Barać.\nGeneralni menadžer Mege Goran Ćakić rekao je da se sistem rada, planovi i ambicije novog trenera i kluba poklapaju i dodao da je uvjeren da će imati uspješnu saradnju.\n"Klub će se sa svoje strane, kao i uvijek do sada, potruditi da obezbijedi maksimalne uslove za rad i napredak mladih igrača, kako bi svi zajedno nastavili da rastemo na našem prepoznatljivom putu", rekao je Ćakić.\nBaraću će u stručnom štabu pored Đorđa Ilića, pomagati i Tomislav Tomović koji je u Megu došao iz redova kineskog Šandonga, umjesto Vuleta Avdalovića koji je prošle nedjelje promovisan u novog trenera OKK Beograda.\n“Mali veliki klub”\nKK MEGA: Fabrika za brušenje košarkaških dijamanata\nZvezda i Mega sutra od 18.30\nMega izborila majstoricu\nIgokea protiv Mege traži povratak na pobjednički kolosjek


Strana 3 od 3 - Sudski tumači Beograd, prevodilac, sudski tumac za engleski jezik u Beogradu\nPotrebne su Vam usluge prevođenja bez ili sa overom sudskog tumača? Ne idite dalje, jer na ovoj strani portala 011info.com možete pogledati prezentacije agencija za prevođenje u Beogradu. Ovde se nalaze prezentacije prevodioca skoro svih svetskih jezika. Kontaktirajte ih i saznajte cene prevođenja, radno vreme sudskih tumača, kao i njihove reference. Ukoliko želite da putujete u stranu zemlju, lečite se u inostranstvu ili obavite bilo koju vrstu poslovanja sa stranim firmama, klijentima ili tržištima, sigurno će vam biti potrebne usluge prevođenja na strani jezik. Sva dokumentacija potrebna za takve i mnoge druge aktivnosti mora da bude prevedena na ciljani strani jezik u makar jednom primerku, a kada je reč o zvaničnoj dokumentaciji onda je često potrebno i overiti prevod kod notara ili uraditi prevod sa overom sudskog tumača ili apostilom. Na ovoj strani našeg portala možete pronaći detaljan pregled svih agencija i individualnih sudskih tumača i prevodilaca u Beogradu. Ako vam je potreban overeni prevod dokumentacije na stranom jeziku koji je manje zastupljen kod nas, najbolji način da dođete do rešenja je pregledom našeg registra ili kontaktiranjem neke od prevodilačkih agencija sa našeg spiska koja će biti u stanju da vas spoji sa tumačem za potrebni jezik.


Saopštenje delegacije EU u Srbiji: 166,4 miliona evra za podršku pristupanju Srbije EU – Balkanekspresrb.rs\nUlagali smo u obnovu Golubačke tvrđave kao i tunela i obilaznice oko ovog zdanja. Zajedno smo obnavljali škole i sistem za odbranu od poplava. EU je najveći izvor podrške Srbiji u rešavanju izazova migracija. Očekujemo da ove godine bude obnovljeno još nekoliko desetina obrazovnih ustanova širom Srbije, da rekonstrukcija Žeželjevog mosta u Novom Sadu bude završena te da srpski poljoprivrednici počnu da koriste fondove EU\nEU DELEGACIJA EU u Srbiji saopštila je da Evropska unija dodelila dodatnih 166,4 miliona evra za podršku pristupanju Srbije EU koje će Srbija moći da iskoristi u naredne tri do četiri godine. Radi se o bespovratnim sredstvima (a ne o kreditima koji se otplaćuju uz kamatu iz budžeta) koja su izdvojena iz paketa pomoći Instrumenta za pretpristupnu pomoć (IPA) za 2016.\nU saopštenju Delegacije EU navodi se da su ključne oblasti, dogovorene sa Vladom Srbije, u kojima će biti iskorišćeno 166,4 miliona evra su: podsticanje konkurentnosti i inovacija i podršku malim i srednjim preduzećima kroz finansiranje i pružanje savetodavnih usluga; podrška lokalnom razvoju, opštinama, lokalnim preduzećima i investicije u društvenu infrastrukturu; podizanje kvaliteta obrazovanja i veština kao i unapređenje pristupa obrazovanju kao podrške zapošljavanju; finansiranje učešća Srbije u programima EU poput Erazmus+, Horizon 2020, Kreativna Evropa; pružanje podrške razvoju zakonodavnih i institucionalnih kapaciteta, sprovođenju standarda EU i pristupnim pregovorima; pružanje podrške akcionim planovima Srbije u oblasti vladavine prava i osnovnih prava, unapređenju upravljanja granicama i kontrole migracija te suzbijanju prekograničnog kriminala.\nSa više od tri milijarde evra bespovratne pomoći od 2001. i planiranih milijardu evra u naredne četiri godine, EU je daleko najveći partner Srbije.(Press EU)♦\nTagsEU Majk Davenport\nStefanović obišao Rečnu policiju Srbije


Košarkaški savez Kosova saopštio je da je reprezentacija U16 u petak uveče dobila vize Bosne i Hercegovine te da će mladi košarkaši krenuti za Sarajevo u 23:00 časa, gde se održava Evropsko prvenstvo za košarkaše do 16 godina.\n"Nakon četiri dana ispred Ambasade BiH u Skoplju, i nakon velikog pritiska Međunarodne košarkaške federacije (FIBA), Međunarodnog olimpijskog komiteta, Košarkaškog saveza Kosova, a na kraju i Ambasade Sjedinjenih Država u Sarajevu, Ministarstvo spoljnih poslova BiH je izdalo dozvolu za izdavanje viza za Kosovo U16", navodi se u saopštenju Košarkaškog saveza Kosova.\n"Naša reprezentacija je trebala da bude u Sarajevu u sredu kako bi održala svoj prvi trening, a da u četvrtak odigra i prvu utakmicu protiv Bosne i Hercegovine. Ali do toga nije došlo zato što je bh. ministarstvo od utorka odbijalo da odobri vize", ističe se u saopštenju.\nKosovo je deo Grupe D, zajedno sa Češkom Republikom, Ukrajinom, Belorusijom, Švajcarskom te Bosnom i Hercegovinom.\nIgor Crnadak: Izdat ćemo vize košarkašima Kosova


Komšić odgovorio Dodiku: "Neću se raspravljati s njegovim bijesnim glistama" | Dnevnik.ba\nDodik smatra da je Komšić izmanipulirao Europski sud za ljudska prava i javnost tako što je dokument vezan za novu sutkinju Ustavnog suda BiH iz Njemačke navodno sakrio i dostavio odgovor bez konsultacija s druga dva člana Predsjedništva BiH.\n"Ako netko misli da je neko ovdje naivan i ako misli da će kroz interpretaciju Ustava i zakona doći do cilja, a što ne piše ni u Ustavu i zakonu, taj se grdno vara. Ja ga razumijem, on dolazi iz dijela BiH gdje je njegova riječ prva i posljednja. Ali on se mora naviknuti na to da dolazi na posao i da čita dokumente. Ako misli da je nešto urađeno protiv Ustava BiH, nek se obrati tom 'mrskom' Ustavnom sudu Bosne i Hercegovine", rekao je Komšić.\nOn je dodao, odnosno ponovio raniji stav, da je Dodik taoc svojih riječi i postupaka te da se onda vraća unazad i negira rečeno.\nKomšić je kazao i da je Dodik danas glasao po svim točkama dnevnog reda, ali je bio samo za jednu koja je usvojena.\n"To je točka oko pomilovanja. E sad, šta su oni zaključili u NSRS, da li sudjeluju ili ne to je njihova stvar, ali je činjenica da je gospodin Dodik došao na sjednicu i odlučivao", zaključio je Dodik.


Ruska ambasada u Londonu: Velika Britanija IGNORIŠE PRETNJU "kosovske vojske" po Srbe\nPovodom izjave britanske ambasadorke u SB UN Karen Pirs da Priština ima pravo na vlastitu vojsku, oglasila se Ambasada Rusije u Londonu ocenivši da Velika Britanija i ostale zapadne zemlje ignorišu pretnju koju bi formiranje takozvane kosovske vojske predstavljalo po srpsko stanovništvo na KiM.\nAmbasada je u saopštenju ponovo skrenula pažnju na to da mogućnost formiranja takozvane "kosovske vojske" predstavlja direktnu pretnju po Srbe koji žive na severu KiM što, upozorila je, drastično povećava potencijal za pojavu novog izvora tenzija na Balkanu, prenosi TASS.\n"Iznenađuje da zapadni predstavnici uporno ignorišu ovu očiglednu činjenicu koja je, na primer, pomenuta u poslednjem polugodišnjem izveštaju šefa misije OEBS u Prištini", ocenjuje se u saopštenju.\n"Umesto pridržavanja dobrovoljno preuzetih obaveza u normalizaciji situacije u regionu, oni (zemlje-članice EU) u stvarnosti zatvaraju oči na flagranta kršenja međunarodnog prava", ocenjuje amabasada.\nTači: Kosovski vojnici koristiće američku opremu\n"Mi redovno skrećemo pažnju predstavnika zemalja zapadnog bloka na različitim nivoima na tu nečuvenu činjenicu, ali određene pristalice kosovske nezavisnosti opovrgavaju naše argumente raznim izgovorima. Britanci, naročito, insistiraju na nekoj posebnoj 'pravnoj interpretaciji' pomenute rezolucije, koja se izgleda veoma dobro uklapa u njihov koncept 'poretka zasnovanog na pravilima", navodi ambasada.\nAmbasadorka Velike Britanije Karen Pirs rekla je juče, na sednici SB UN o Kosovu, da britansko pravno tumačenje Rezolucije 1244 SB UN ne brani formiranje kosovske vojske.\nAmbasada SAD čestitala Porfiriju izbor za patrijarha SPC


Nacionalna alijansa za lokalni ekonomski razvoj (NALED) saopštila je danas da su u toj organizaciji ponosni na odluku predsednika i potpredsednika Upravnog odbora Ane Brnabić i Branislava Nedimovića da, ulaskom u Vladu Srbije, preuzmu odgovornost za sprovođenje reformi na unapređenju poslovnog ambijenta.\nskupstina srbije03 ministarka ana brnabic foto v lalic\n- Poziv Brnabić i Nedimoviću da prihvate ministarske funkcije za NALED predstavlja potvrdu da smo uvek okupljali najbolje ljude, sa snažnim reformskim potencijalom. Potvrda da nudimo kvalitetne ideje i rešenja za jačanje konkurentnosti Srbije i rast standarda građana stigla je i putem ekspozea premijera koji je obuhvatio gotovo sve predloge reformi na kojima NALED godinama insistira - rekla je izvršna direktorka NALED-a Violeta Jovanović, a navodi se u saopštenju.\nKako se dodaje, iako je ta organizacija ostala bez dve važne osobe, u NALED-u su ponosni na odluku Brnabić i Nedimovića da ulaskom u vladu preuzmu odgovornost za sprovođenje reformi na unapređenju poslovnog ambijenta.\nIz NALED-a ukazuju da je pred Brnabić izazov da sprovede jednu od najvažnijih poduhvata u smanjenju birokratskog opterećenja građana i privrede - razvoj e-uprave.\nPlan Vlade istaknut u ekspozeu jeste da unapredi elektronsku razmenu podataka između institucija u narednih godinu dana što će predstavljati temelj uvođenja novih usluga i ukidanja šaltera.\n"Veliki posao pred ministarkom državne uprave i lokalne samouprave jeste i izrada javnog registra procedura koji je predložio NALED, a koji će privredi i građanima obezbediti jasne smernice kako da najbrže i najlakše završe administrativne poslove. Međutim, pomenute dve reforme ne bi bile potpuno funkcionalne bez obučenih službenika na republičkom i lokalnom nivou i zato nas raduje da je jedan od prioriteta u ekspozeu formiranje Akademije javne uprave", navodi se u saopštenju.\nNedimović je jedan od inicijatora izrade Zakona o ulaganjima i preciznije raspodele nadležnosti lokala i centralne vlasti u privlačenju investicija što je prepoznato kao deo planiranih reformi nove Vlade.\n"U svom resoru, Nedimović će imati priliku da realizuje jednu od ideja pokrenutih u okviru NALED-a - uvođenje sistema vaučera za sezonske radnike u poljoprivredi", dodaje se u saopštenju.\nNALED takođe, pozdravlja spremnost Vlade Srbije istaknutu u ekspozeu da hitno krene u primenu Nacionalnog programa za suzbijanje sive ekonomije, kao i da se nastavi zajednički rad u okviru Radne grupe za unapređenje pozicije Srbije na Doing busineš listi Svetske banke kako bi naša zemlja brzo ušla među 30 najboljih u tom prestižnom međunarodnom rangiranju.\nPozitivan pomak predstavlja namera novog kabineta da usvoji zakon o naknadama za upotrebu javnih dobara, smanji administrativno opterećenje i parafiskale za 15 odsto u naredne tri godine, razvije informacioni sistem eInspektor, jača kapacitete Ministarstva finansija i promoviše javno-privatna partnerstva, kao i da unapredi praćenje i analizu efekata zakona koje donosi, ističe NALED.\nNALED Ana Brnabić Branislav Nedimović Reforme Nova vlada